Foto: JOSE SENA GOULAO / EPA;\nŠok koji je svetsku ekonomiju pogodio širenjem kovida-19 usledio je brže i snažnije od onog izazvanog svetskom finansijskom krizom 2008, pa čak i Velikom depresijom. U ta dva slučaja berze su se strmoglavile 50 ili više procenata, tržišta kredita su zamrznuta, usledio je veliki broj bankrota, stopa nezaposlenosti porasla je na više od 10 odsto, a bruto društveni proizvod je za 10 i više odsto bio ispod projektovanog. Ali da bi se sve to desilo trebalo je da prođu tri godine. U aktuelnoj krizi, slični drastični makroekonomski i finansijski bilansi materijalizovali su se u roku od samo tri sedmice.\nU martu je bilo dovoljno samo 15 dana da američke berze skliznu u zonu „medveda“ (pad od 20 odsto u odnosu na najviše vrednosti), što je najkraći rok u kome se tako nešto ikada dogodilo. U trenutku nastanka ovog teksta (napisanog pre usvajanja paketa državne pomoći vrednog preko 2.000 milijardi dolara, što je odmah rezultiralo značajnim skokom berzanskih indeksa, prim.) pad na berzama iznosio je 35 odsto, tržišta kredita su zamrla, a kamatne marže (credit spreads) su dostigle nivo iz 2008.\nGoldman Saks i Morgan Stenli očekuju da će američki BDP u prvom kvartalu biti za šest, a u drugom 24 do 30 odsto manji od projektovanog, dok se ministar finansija plaši da će se nezaposlenost udvostručiti\nČak i mejnstrim finansijske institucije poput Goldman Saksa, Džej Pi Morgana i Morgan Stenlija očekuju da će američki BDP u prvom kvartalu ove godine biti za šest, a u drugom 24 do 30 odsto manji od projektovanog. Ministar finansija Stiv Mnučin upozorio je da bi stopa nezaposlenosti mogla da uzleti na preko 20 procenata, dvostruko viši nivo nego na vrhuncu svetske finansijske krize 2008.\nDrugim rečima, svaka komponenta agregatne tražnje (lična potrošnja, kapitalna potrošnja, izvoz) u nezabeleženom je padu. I mada većina samopromocijom preokupiranih komentatora predviđa da će ekonomski pad i oporavak imati oblik latiničnog slova V - odnosno da će privredna aktivnost naglo opasti u jednom tromesečju, a onda se brzo oporaviti u sledećem - trebalo bi da bude jasno da je kriza izazvana širenjem kovida-19 nešto sasvim drugo. Ne izgleda da će kontrakcija koja je upravo u toku imati oblik slova V, U ili L, koji podrazumeva nagli ekonomski pad praćen stagnacijom. Pre će biti da izgleda kao slovo I - vertikalna linija koja označava strmoglavi pad finansijskih tržišta i realnog sektora.\nČak ni tokom Velike depresije i Drugog svetskog rata najveći deo ekonomskih aktivnosti nije bivao bukvalno presečen kao danas u Kini, SAD i Evropi. U najboljem slučaju, ekonomski pad bi mogao da bude oštriji nego 2008, samo kratkoročniji, što bi ostavilo mogućnost da u četvrtom kvartalu ponovo bude ostvarena pozitivna stopa rasta. U tom slučaju, tržišta bi počela da se oporavljaju u trenutku kad bi počelo da se ukazuje svetlo na kraju tunela.\nAli realizacija najboljeg mogućeg scenarija zahteva ispunjavanje nekoliko uslova. Prvo, SAD, Evropa i druge epidemijom teško pogođene privrede morale bi da pribegnu masovnom testiranju na kovid-19, praćenju tokova širenja zaraze i sprovođenju mera lečenja; uvođenju obavezujućih karantina; te obustavljanju svih društvenih aktivnosti onako kako je to uradila Kina. A budući da će možda biti potrebno 18 meseci za razvijanje vakcine i njenu masovnu proizvodnju, antivirusne i druge terapije će morati da se primenjuju na takođe masovnom nivou.\nDoktor propast: Za razliku od onih koji predviđaju da će ekonomski pad i oporavak imati oblik latiničnog slova V, Rubini očekuje strmoglavi pad finansijskih tržišta i realnog sektora u obliku slova I\nDrugo, kreatori monetarne politike - koji su za manje od mesec dana već uradili koliko i za tri godine svetske ekonomske krize - moraju da koriste apsolutno sve moguće nekonvencionalne mere kako bi se kriza obuzdala. To podrazumeva nulte ili negativne kamatne stope; sveobuhvatnije smernice budućeg delovanja centralnih banaka; kvantitativne olakšice (jedan vid štampanja novca bez pokrića, prim.); te kreditne olakšice (kupovinu privatne imovine) kako bi se obezbedila podrška bankama, nebankarskim finansijskim institucijama, pa čak i velikim korporacijama, kroz pojačani otkup komercijalnih zapisa i korporativnih obveznica. Američke Federalne rezerve su proširile svoje prekogranične svop linije kako bi odgovorile na masivni manjak dolarske likvidnosti na globalnim tržištima, ali su sada potrebni dodatni instrumenti kako bi se banke podstakle na odobravanje pozajmice nelikvidnim, ali i dalje solventnim malim i srednjim preduzećima.\nTreće, nužno je da vlade pribegnu masivnim fiskalnim stimulansima, uključujući i strategiju „bacanja novca iz helikoptera“, odnosno direktnih gotovinskih isplata individualnim domaćinstvima (u anglosaksonskom ekonomskom žargonu „bacanjem novca iz helikoptera“ se nazivaju nekonvencionalne mere monetarne politike kojima se značajno povećava količina gotovine u opticaju, prim). S obzirom na razmere ekonomskog šoka, fiskalni deficiti u razvijenim zemljama će morati da budu povećani s dva do tri odsto BDP-a na oko 10 ili više. Samo centralne vlade imaju dovoljno velike i dovoljno moćne bilanse stanja da spreče kolaps privatnog sektora.\nAli ove intervencije, koje će se finansirati na teret minusa u budžetu, moraju da budu u potpunosti monetizovane. Ako bi bile finansirane standardnim državnim zaduživanjem, kamatne stope bi naglo porasle, i oporavak bi već u začetku bio sasečen. S obzirom na okolnosti, intervencije kakve odavno zagovaraju levičari okupljeni oko Škole moderne monetarne teorije, uključujući „novac iz helikoptera“, mogle bi da postanu mejnstrim.\nNa nesreću po ovaj najbolji mogući scenario, odgovor sistema javnog zdravlja razvijenih zemalja na pandemiju ne dobacuje do nivoa potrebnog da se ona obuzda, a paketi fiskalne politike o kojima se trenutno raspravlja nisu ni dovoljno veliki ni dovoljno brzi da bi stvorili uslove za blagovremeni oporavak. Budući da su takvi, svakog dana raste rizik da dođe do nove, Veće depresije, gore od one originalne Velike depresije.\nUkoliko pandemija ne bude zaustavljena, privrede i tržišta širom sveta će nastaviti svoj slobodni pad. Ali čak i ukoliko pandemija u manjoj ili većoj meri bude obuzdana, sveukupni rast možda neće uslediti ni do kraja godine. Uostalom, dotad će se ući u novu sezonu virusa koja bi vrlo lako mogla da rezultira stvaranjem novih mutacija; terapeutske intervencije na koje mnogi računaju mogle bi da se ispostave kao manje efikasne nego što se nadaju. Stoga bi ponovo moglo da dođe do kontrakcija nacionalnih ekonomija i sloma na berzama.\nAko pandemija ne bude zaustavljena, privrede i tržišta širom sveta će nastaviti svoj slobodni pad. Ali čak i ukoliko pandemija u manjoj ili većoj meri bude obuzdana, rasta možda neće biti do kraja ove godine\nOsim toga, fiskalni odgovor mogao bi da naleti na nepremostivu prepreku ako monetizacija masovnih deficita za posledicu bude imala visoku inflaciju, posebno ukoliko serija negativnih šokova na strani ponude, izazvana širenjem virusa, smanji potencijal za rast. Pritom, mnoge zemlje jednostavno ne mogu da se oslone na zaduživanje u nacionalnoj valuti. Ko će spasiti vlade, korporacije, banke i domaćinstva u ekonomijama u usponu?\nU svakom slučaju, čak i ako negativni efekti pandemije i ekonomska šteta koju će ona prouzrokovati budu stavljeni pod kontrolu, globalna privreda će i dalje biti izložena čitavom nizu finansijskih rizika u vidu „belih labudova“. (Nasuprot tzv. teoriji crnog labuda Nasima Nikolasa Taleba, po kojoj događaje koji su se činili malo verovatnim ili nemogućim, nakon što su se zbili i proizveli dalekosežne posledice, retroaktivno racionalizujemo kao nešto što je zapravo bilo neizbežno.\nRubini, naime, smatra da su finansijske krize „beli labudovi“ - dakle , nešto što je regularna pojava i što se da predvideti, prim). Kako se američki predsednički izbori budu približavali, kriza izazvana širenjem kovida-19 će se naći u senci obnovljenih konflikata između Zapada i najmanje četiri revizionističke sile: Kine, Rusije, Irana i Severne Koreje, od kojih svaka već vodi asimetrični sajber rat s ciljem da Sjedinjene Države potkopaju iznutra. Neizbežni sajber napadi na američki izborni proces mogli bi da dovedu do osporavanja konačnih rezultata glasanja, praćenog optužbama za nameštanje izbora i mogućnošću izbijanja nasilja i građanskih nereda.\nSlično tome, kao što sam i ranije ukazivao, tržišta u velikoj meri potcenjuju rizik da ove godine izbije rat između SAD i Irana; ili da se već narušeni kinesko-američki odnosi ubrzano pogoršaju, posebno u situaciji kad dve zemlje jedna drugu optužuju za širenje pandemije kovida-19. Aktuelna kriza će verovatno dati na zamahu i tekućoj balkanizaciji i rasulu globalne ekonomije u mesecima i godinama pred nama.\nKombinacija ova tri rizika - nekontrolisane pandemije, nedovoljno raznovrsnog arsenala mera ekonomske politike i geopolitičkih „belih labudova“ - biće dovoljna da svetsku ekonomiju gurne u konstantnu depresiju i nekontrolisani raspad finansijskih tržišta. Nakon sloma iz 2008, energični, mada zakasneli odgovor koji je usledio povukao je svetsku privredu s ivice ponora. Ovog puta možda nećemo imati toliko sreće.\nAutor je profesor ekonomije na Sternovoj školi biznisa pri Njujorškom univerzitetu\nJAHAČI APOKALIPSE I RENESANSA Čovečanstvo pliva u mikrobnom moru i pitanje je kada će sledeći virus da zavlada, a mi se ponašamo NEODGOVORNO\nBalkanski tok kao gas u magli! Zašto je ovaj "blistavi, istorijski" događaj prošao neprimetno: Da li je moguće sedeti na dve stolice i koliko će nas TO KOŠTATI?\nPredsednik Srbije Aleksandar Vučić otvorio je 1. januara 2021, u Gospođincima kod Žablja, novi gasovod u Srbiji, Balkanski tok, koji se prostire od bugarske do mađarske granice. Tom prilikom Vučić je istakao da je Srbija gasovodom Balkanski tok obezbedila energetsku stabilnost i bezbednost, što je važno za privlačenje novih investitora. Snabdevanje domaćinstava, poslovnih potrošača i toplana u Srbiji iz još jednog pravca je realno dobra vest, ali slavljeničku atmosferu kvari veliki broj kontroverzi i otvorenih pitanja koji se vezuju za ovaj projekat.


Čuvanje datoteka ili fascikli za noviju verziju u sistemu SharePoint ili OneDrive - Office podrška\nČuvanje datoteka ili fascikli za noviju verziju u sistemu SharePoint ili OneDrive\nSharePoint u sistemu Microsoft 365 OneDrive (poslovni ili školski) Još... Manje\nMožete da sačuvate datoteke i fascikle da biste videli noviju verziju u Microsoft SharePoint i OneDrive za posao ili školu. Ove datoteke su označene zastavicom i možete da ih pronađete u odeljku sačuvano za noviji na OneDrive for poslu ili školskoj Veb lokaciji.\nTakođe možete sačuvati SharePoint stranice da biste videli kasnije.\nČuvanje datoteke ili fascikle za noviju verziju\nPređite na datoteku ili fasciklu koju želite da sačuvate za kasnije.\nMožete sačuvati datoteku ili fasciklu za nekoliko puta:\nZadržite pokazivač iznad imena datoteke ili fascikle, a zatim izaberite ikonu zastave sa desne strane imena.\nPotvrdite izbor u polju za potvrdu pored imena datoteke ili fascikle i na gornjoj traci za navigaciju izaberite stavku Sačuvaj za kasnije.\nTraka sa malom zastavom će se pojaviti pored stavke sve datoteke ili fascikle označene kao sačuvane za kasnije.\nDa biste prikazali sve sačuvane datoteke ili fascikle na jednom mestu, izaberite stavku sačuvano za kasnije.\nSavet: Možete da se krećete do nadređene fascikle u kojoj se datoteka ili fascikla skladišti tako što ćete kliknuti na vezu fascikla ispod imena datoteke ili fascikle.\nUklanjanje obeleživača za čuvanje iz datoteke ili fascikle\nMožete da uklonite obeleživač iz datoteke ili fascikle dok ste u sačuvanom za noviji ili u samoj fascikli gde je uskladištena datoteka ili fascikla.\nPotvrdite izbor u polju za potvrdu pored imena datoteke ili fascikle i na gornjoj traci izaberite stavku Ukloni iz sačuvane.\nTako ćete obrisati ikonu reklamnog natpisa pored imena datoteke ili fascikle.\nPronađite pomoć na mreži\nPogledajte još stranica podrške za OneDrive i OneDrive za posao ili školu.\nZa OneDrive aplikaciju za mobilne uređaje, pogledajte članak Rešavanje problema sa OneDrive aplikacijom za mobilne uređaje.\nOneDriveAdministratori takođe mogu da pogledaju OneDrive Tech zajednicu, Pomoć za OneDrive za administratore.\nObratite se podršci putem e-pošte\nAko vam je i dalje potrebna pomoć, protresite mobilni uređaj dok ste u OneDrive aplikaciji ili pošaljite e-poruku OneDrive timu za podršku. Da biste se obratili OneDrive podršci sa PC ili Mac računara, kliknite na OneDrive ikonu na sistemskoj traci poslova ili traci sa menijima, zatim izaberite stavke Više > Pošalji povratne informacije > Nešto mi se ne dopada.\nOneDriveAdministratori mogu da se obrate podršci za Microsoft 365 za preduzeća.\nOneDrive UserVoice je mesto za predloge funkcija koje želite da dodamo u OneDrive. Iako ne možemo da garantujemo određene funkcije ili termine, odgovorićemo na svaki predlog sa najmanje 500 glasova.\nIdite na OneDrive UserVoice.


Zemlja se nikad nije brže okretala - House of 3\nZemlja se nikad nije brže okretala\nNaučnici upozoravaju – Zemlja se toliko brzo okreće, da će 2021. biti najkraća godina u poslednjih pet decenija. Takva praksa ubacivanja dodatnih sekundi uvedena je 1972. godine i do tada je dodato samo 27 sekundi.\nNaime, kako pojašnjavaju, na rotaciju Zemlje utiče ceo niz faktora od atmosfere i okeana do njenog tečnog jezgra. Međutim, zbog bržeg okretanja, procenjuju da će u proseku dan tokom 2021. godine biti 0,05 milisekundi kraći nego što je to uobičajeno. Kad se sabere koliko će dani tokom godine biti kraći, dolazimo i do kraće godine.\nPoslednji put kad je prosečan dan bio kraći od 86,400 sekundi tokom cele godine bilo je 1937. godine, upozoravaju naučnici.\nZa prosečnog čoveka to ne znači puno, ali problemi bi se mogli pojaviti za tehnologiju koja koristi atomske satove za tačno i precizno obavljanje pojedinih zadataka u astronomiji, navigaciji, računarskim mrežama i slično. Ako se Zemljina rotacija dovoljno promeni, atomski satovi će postati netačni, što znači da će morati da dodaju ili oduzimaju sekundu kako bi se ponono uskladili.\n#earth #rotation #science #time\nPreviousLana Del Rey objavila je novu pesmu i najavila albumNextKim Kardashian najavila novu saradnju: Maison Margiela x Reebok


Stanković: Spremni smo za Omoniju - Radio Sto Plus\nTrener fudbalera Crvene zvezde Dejan Stanković rekao je danas da se nada pozitivnom rezultatu protiv Omonije na Kipru i da crveno-beli imaju istorijsku priliku da četvrtu godinu uzastopno igraju grupnu fazu u evropskim takmičenjima. „Igra se samo jedna utakmica, uz to u gostima i...\n„Igra se samo jedna utakmica, uz to u gostima i sigurno nećemo kalkulisati. Temperatura je velika i to će sigurno biti važan faktor, ali kako je nama, tako je i njima. Imamo istorijsku priliku da četvrtu godinu zaredom igramo grupnu fazu u evropskim takmičenjima i svesni smo toga. Daćemo sve od sebe i nadamo se pozitivnom rezultatu“, rekao je Stanković, preneo je sajt Zvezde.\n„Svi koji su imali probleme sa lakšim povredama su ozdravili, na našu sreću. Sutra ćemo izaći u najboljem sastavu koji imamo u ovom trenutku“, naveo je Stanković.\n„Iskusni su i svakom trenutku znaju šta da rade sa loptom i bez nje. Proučavali smo ih i odlično funkcionišu timski, iako imaju kvalitetne pojedince. Zaista su grupa na terenu. Znamo njihove vrline i mane i spremni smo za sutrašnji meč“, rekao je Stanković.


Blokiran račun Novog Sada? | Autonomija\nBlokiran račun Novog Sada?\nGradska vlast demantuje medijske napise o blokadi računa\nNovom Sadu neće biti prebačen ni dinar iz republičkog budžeta dok PU „Radosno detinjstvo“ ne izmiri dugovanja dobavljačima, odlučilo je Ministarstvo finansija.\nNaime, ova ustanova, koja godinama grca u dugovima, probila je rok od 60 dana za plaćanje obaveza dobavljačima. Zbog toga su dugovi narasli na čak 700 miliona dinara, a gradska vlast u Novom Sadu je otvoreno odbila da ih izmiri iz svog budžeta.\nS druge strane, Ministarstvo finansija se striktno drži odredaba Zakona o rokovima izmirenja novčanih obaveza, pa je zbog probijanja poslednjih rokova donelo odluku da blokira transfere novca Novom Sadu.\nKoliko ova odlluka znači za finansiranje grada najbolje ilustruje činjenica da polovina gradskog budžeta, čak 11 milijardi, stiže iz republike. U toku jednog meseca na račun Novog Sada iz Beograda legne više od 900 miliona dinara.\nDirektor „Radosnog detinjstva Marko Grgurević kaže za Blic da će toj ustanovi biti dostavljen novac za plaćanje dobavljača čim dostave izveštaj o finansijskom poslovanju.\nNovca u gradskoj kasi još uvek ima, ali se problemi očekuju već za desetak dana. Da bi sprečili posledice, novosadski čelnici su tražili da se obustavi prebacivanje novca gradskim preduzećima. To znači da će radnici „Zelenila“, „Stana“ i „Spensa“, koji dobijaju gradske subvencije, ostati bez plata do rešenja problema.\nKoliko problema će imati ostali Novosađani zavisiće od toga koliko dugo će račun grada biti u blokadi.\nGradska vlast: Račun Novog Sada nije blokiran\nČlan Gradskog veća za finansije Dejan Mandić demantovao je danas medijske napise da je račun grada NOvog sada u blokadi.\n“Račun Grada Novog Sada nije blokiran i plaćanja se odvijaju bez problema. Kada je reč o Predškolskoj ustanovi Radosno detinjstvo, situacija koja je zatečena je najblaže rečeno skandalozna“, naveo je Mandić u saopštenju za javnost.\nDodao je da je u periodu od 2007. do 2012. godine u toj ustanovi nagomilan dug prema dobavljačima i Poreskoj upravi od više od 700 miliona dinara, a sve zbog isplaćivanja zarada prekomernom broju zaposlenih koji su i primljeni u radni odnos u navedenom periodu.\n„Stoga, posebno me čude medijski napadi na rukovodstvo Grada Novog Sada onih koji su i doprineli tako lošem stanju u Predškolskoj ustanovi“, naveo je Mandić.\nPojedini mediji jutros su javili da je račun Grada Novog Sada blokiran i da tom gradu Ministarstvo finansija neće prebaciti „ni dinar“ iz republičkog budžeta dok Predškolska ustanova Radosno detinjstvo ne izmiri dugovanja prema dobavljačima.\nPrema navodima medija, ta ustanova je probila rok od 60 dana za plaćanje obaveza dobavljačima, zbog čega su dugovi narasli na čak 700 miliona dinara, a gradska vlast u Novom Sadu je otvoreno odbila da ih izmiri iz svog budžeta.


Home / Rezultati istraživanja / FACTSHEETS / Letonsko predsedavanje Savetom Evropske unije\nLetonija predsedava Savetom Evropske unije od 1. januara do 30. juna 2015. godine. Ulogu predsedavajuće Savetom Evropske unije Letonija je preuzela od Italije, koja je koordinirala njegovim radom, definisala tematske prioritete i posredovala u odnosima sa drugim institucijama Evropske unije (EU) u drugoj polovini 2014. godine. Letoniji je ovo prvo predsedavanje Savetom EU.\nLetonskim predsedavanjem nastavljen je period tzv. „trojke“ na čelu EU: Italija, Letonija i Luksemburg. Trojku čine države članice EU koje u vremenskom periodu od 18 meseci definišu i usmeravaju agendu EU, obezbeđujući joj nesmetano funkcionisanje i kontinuitet bavljenja određenim pitanjima. Predsedavanje Savetom EU ujedno je prilika za države članice da istaknu teme od značaja za nacionalni ili regionalni interes.\nAktuelna agenda EU je definisana u skladu sa ciljevima strategije „Evropa 2020“, definisanim prioritetima predsedavajuće „trojke, „Strateškom agendom za EU u vremenima promene“ Evropskog saveta i političkim smernicama Evropske komisije (EK) iznetim u dokumentu Žan Klod Junkera: „Novi početak za Evropu: Moja agenda za rast, pravičnost i demokratsku promenu“.


U Hrvatskoj odbijaju tužbe srpskih firmi, a u Srbiji hrvatske firme povlašćene - Naši u svetu\nU Hrvatskoj odbijaju tužbe srpskih firmi, a u Srbiji hrvatske firme povlašćene\nObjavljeno 09/11/19 u 11:30\nBEOGRAD – Dok se u Hrvatskoj, bez izuzetka nastavlja odbijanje tužbi za povraćaj imovine srpskih preduzeća, srpski sudovi direktnom primenom Sporazuma o pitanjima sukcesije vraćaju imovinu hrvatskim preduzećima u Srbiji i tako, prema tumačenju stručnjaka, postupaju nesrazmerno načelu reciprociteta i suprotno pravom stavu Evropskog suda za ljudska prava u Strazburu.\nEvropski sud je, najpre u slučaju „Mladost turist protiv Hrvatske”, prošle godine odbacio (iz procesnih razloga – racione temporis) predstavku srpske komanije i zauzeo načelni stav da sam Sporazum o pitanjima sukcesije, odnosno njegov Anex G, ne daje fizičkim i pravnim licima pravni osnov za povraćaj imovine nakon raspada SFRJ.\nOdbacivanjem predstavke, Evropski sud je zapravo odbio da raspravlja o hrvatskim zakonima koji su omogućili nacionalizaciju imovine srpskih fizičkih i pravnih lica, a što je, suprotno svim imovinsko-pravnim normama savremenog demokratstvog društva.\nEvropski sud smatra da bi povraćaj imovine eventualno bio moguć tek kada bude sklopljen dodatni bilateralni ugovor između Hrvatske i Srbije, kojim bi se konkretizovale odredbe Anexa G i rešila imovinska pitanja.\nPored toga, u odlukama sudova Srbije i Hrvatske vidiljivo je osustvo reciprociteta, jednog od osnovnih načela u odnosu između dve države, smatraju stručnjaci, i skreću pažnju da je potrebna promena stava Ustavnog suda Srbije oko vraćanja imovine hrvatskim preduzećima, tako da se on rukovodi principom reciprociteta i odlukom Evropskog suda, koja je nakon slučaja Mladost turist, po automatizmu primenjena i na slučajeve Jugobanke i Investbanke.\nSimić smatra da Ustavni sud treba takav stav da zauzme u slučaju primene Sporazuma o pitanjima sukcesije u nekon budućem postupku koji bi pokrenula preduzeća iz Srbije protiv kojih preduzeća iz Hrvatske vode postupak u Srbiji za dodelu imovine koju traže.\nSimić, koji je savetnik za praćenje postupaka za vraćanje imovine srpskih preduzeća i fizičkih lica u Hrvatskoj, smatra da u odlukama srpskog Ustavnog suda dominira stanovište da Prilog G Sporazuma o pitanjima sukcesije ima jaču pravnu snagu u odnosu na sve lokalne zakone i propise.\nSa druge strane, pravni poredak Hrvatske, kako kaže, čvrsto stoji na stanovištu da međudržavni ratifikovani sporazum sam po sebi, gotovo po pravilu, ima nedostake koji onemogućavaju diretknu primenu Sporazuma, a to stanovište potvrdio je i Evropski sud za ljudska prava.\nZbog toga je, prema mišljenju Simića, neophodno da srpski sudovi preispitaju svoje odluke o vraćanju imovine hrvatskim firmama u Srbiji, jer su one donete direktnom primenom Sporazuma, što je suprotno odluci Evropskog suda i načelu reciprociteta.\nUkazuje da bi preispitivanje takvih odluka moglo da se izvrši u predmetima koji još nisu okončani, tako što bi sprska preduzeća protiv kojih hrvatska preduzaća vode postupak u Srbiji za dodelu imovine, obratila Ustavnom sudu i naglasila povredu prava na pravično suđenje zbog novonastale činjenice – odluke Evropskog suda.\nPostupak pred Ustavnim sudom mogu da iniciraju svi oni koji još uvek nemaju odluku Ustavnog suda o potraživanju hrvatskih preduzeća prema imovini srpskih preduzeća u Srbiji.\n“Ustavni sud bi trebalo da zauzme stav koji ne može biti drugačiji od stava suda u Strazburu – da nema direktne primene Sporazuma o sukcesiji kada je reč o vraćanju imovine hrvatskih preduzeća u Srbiji”, smatra Simić i podseća da su odluke Evrospkog suda obavezne za sve države članice Saveta Evrope, pa i za Srbiju.\nEventualna odluka Ustavnog suda Srbije, koja bi bila u skladu sa odlukom Evropskog suda, bila bi dalje osnov za ponavljanje svih postupaka u kojima je Hrvatskim preduzećima dosuđivana imovina u Srbiju.\n“Ovo bi bilo svrsishodno ukoliko bi odluka Ustavnog suda Srbije bila doneta u što skorijem vremenskom periodu, kako ne bi došlo do eventualnog propuštanja rokova i tako se dodatno otežao polozaj srpskih preduzeća”, naglašava Simić.\nSa ovim gledištem saglasan je u profesor međunarodnog prava na Pravnom fakultetu u Kosovskoj Mitrovici, Dejan Mirović, koji je skeptičan da li će, kako kaže, Ustavni sud imati hrabrosti da se bavi ovako važnim pitanjem.\nOn je u izjavi Tanjugu pokazao rezervu i kada je u pitanju primena načela reciprociteta u Srbiji i podseća na položaj hrvatskih firmi na srpskom tržištu.\nNjihov položaj je, kako kaže, više nego povlašćen, dok na hrvatskom tržištu sprovodi diskriminacija prema srpskim firmama.\nKada je u u pitanju primena Sporazuma o sukcesiji, profesor nije iznenađen što ga Hrvatska ne poštuje i podseća da ta država nije primenila ni odluku Arbitraže u Hagu u sporu sa Slovenijom, na koju je pristala.\n“Iznenađuje me ponašanje naših vlasti koje ni nakon svega što nam je priređeno od Zagreba i ne pomišljaju na reciprocitet kao osnovno načelo međunarodnog prava”, napomenuo je profesor.\nNisu znali da je snimaju, Jelena Đoković izvodila vratolomije (VIDEO)\nVladin portparl: Grčka spremna da snosi troškove turista ako su zaraženi\nSmatra se začetnikom kloniranja ćelija! Genijalni mlađi brat Mileve Marić Ajnštajn!


Novak Đoković: 251. nedelja na vrhu ATP liste - Dan u Beogradu\nNaslovna » Izlasci » Sport » Novak Đoković: 251. nedelja na vrhu ATP liste\nNovak ÄokoviÄ‡: 251. nedelja na vrhu ATP liste\nNovak Đoković: 251. nedelja na vrhu ATP liste\nNeko drugi 13. maj 2019. Sport Postavite komentar\nPosle osvojenog Mastersa u Madridu Novak Đoković je povećao prednost u odnosu na Rafaela Nadala na ATP listi.\nOvo je 251. nedelja na vrhu ATP liste, posle osvojenog trećeg trofeja u prestonici Španije i pobede u finalu nad Grkom Stefanosom Cicipasom. Srbinu je ovo 74 titula u karijeri, 33. u Masters seriji (izjednačio se sa Nadalom) i 14. titula na šljaci.\nNovak Đoković sada ima 4.170 bodova više od Nadala, Rodžer Federer i dalje treći, a Dominik Tim je prestigao Aleksandra Zvereva.\nMeđu prvih deset su i Kei Nišikori, finalista Madrida, Stefanos Cicipas, a tu su i Kevin Anderson, Huan Marin del Potro i Marin Čilić.\nKada je reč o ostalim srpskim teniserima, u Top 100 su još četvorica.\nDušan Lajović je nazadovao sedam mesta i trenutno je na 31. na listi, a poziciju iza je Laslo Đere, tu je bio i prošle nedelje.\nFilip Krajinović je napredovao za pet pozicija i nalazi se na 69. mestu, a Miomir Kecmanović je 84. što je jedno mesto lošije u odnosu na prethodnu nedelju.\nOve nedelje na programu je Masters u Rimu, a uskoro će biti objavljene i nove kvote za sve mečeve na Meridianbet-u.\nKlađenje je zabranjeno za mlađe od 18 godina!\n1. Novak Đoković (Srbija)… 12.115 bodova\n2. Rafael Nadal (Španija)… 7.945\n3. Rodžer Federer (Švajcarska)… 5.770\n4. Dominik Tim (Austrija)… 4.845\n5. Aleksander Zverev (Nemačka)… 4.745\n6. Kei Nišikori (Japan)… 3.860\n7. Stefanos Cicipas (Grčka)… 3.790\n8. Kevin Anderson (Južna Afrika)… 3.755\n9. Huan Martin del Potro (Argentina)… 3.145\n10. Marin Čilić (Hrvatska)… 3.025\n31. Dušan Lajović 1.316\n32. Laslo Đere 1.281\n69. Filip Krajinović 738\n84. Miomir Kecmanović 655 bodova\nTagoviatp lista izlasci klađenje meridianbet novak đoković sport tenis\nPrethodni Male olimpijske igre 15. i 16. maja u Štark areni\nSledeći Zvezdara teatar: Korešpodencija – 50. izvođenje


Frozzini GTM-8622CG salamoreznica cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Kuhinjski aparati > Salamoreznice > Frozzini Salamoreznice\nFrozzini GTM-8622CG salamoreznica cene\nTrenutno nemamo slike za Frozzini GTM-8622CG\nEPonuda nije internet prodavnica već Vam omogućava da brzo i lako nađete Frozzini GTM-8622CG salamoreznica po najjeftinijoj ceni. Naš cilj je da kupci budu što bolje informisani o ponudi Frozzini salamoreznica GTM-8622CG na tržištu Srbije. Vrlo lako nalazite željeni proizvod za kategoriju Salamoreznice cene, ne morate da lutate od sajta do sajta za Frozzini Salamoreznice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Frozzini GTM-8622CG salamoreznica sa PRODAVCEM. EPonuda ne može da garantuje potpunu tačnost specifikacije i slika za Frozzini GTM-8622CG salamoreznica. Pre kupovine, podatke za Frozzini salamoreznica GTM-8622CG proverite na sajtu PROIZVOĐAČA.


DW / Saša BojićJanuar 27, 2018\nPrema pomenutom zakonu, novinari ne smeju biti pod nadzorom u Nemačkoj, a reporteri iz EU mogu samo pod određenim uslovima da budu prisluškivani. No, za sve preostale novinare Zakon važi u punom obimu. DJV smatra da su time uspostavljene „dve klase slobode štampe“. No, u današnje vreme ima sve više međunarodnih novinarskih projekata poput „Panamskih papira“ –strani novinari koje prisluškuje BND i njihove nemačke kolege stalno razmenjuju informacije i na taj način se i u Nemačkoj narušava poverljivost novinarskog rada.\nIzvestioci Dejvid Kej (za zaštitu slobode mišljenja), Mišel Forst (za situaciju branitelja ljudskih prava) i Monika Pinto (za nezavisnost sudija i advokata), krajem jula 2016. su u toj ekspertizi naveli da su zakonske odredbe formulisane tako da postoji „veliki rizik da BND (…) sakuplja i analizira podatke o stranim građanima i institucijama koje ne mogu biti optužene ni za krivična dela ni za nekorektno ponašanje“. Oni su naglasili da posebno odredbe o masovnom nadzoru ne zadovoljavaju kriterijume o „nužnim“ i „primerenim“ merama.\nKrajem juna ove godine, na dužnost je stupio novi šef nemačke tajne službe za inostranstvo BND Bruno Kal (naslovna fotografija). Njegov zadatak je bio da konsoliduje Službu nakon mnogih nezgodnih pitanja na koja je morala da odgovara – ili izbegla da dâ odgovore – nakon otkrića Edvarda Snoudena. Jedno od glavnih pitanja glasilo je: kako su pojedini novinari dolazili do informacija koje su predstavljale državnu tajnu.\nTako su novina još 2014. godine objavile informacije koje su spadale u internu, „zaključanu“ dokumentaciju BND, na primer, o navodnom učešću proruskih separatista u obaranju putničkog aviona iznad Ukrajine. U medijima su se pojavile i informacije o tehničkoj opremljenosti BND kao i o saznanjima te Službe o špijunaži koju SAD sprovode u Nemačkoj. Vlada se žalila da novinari postupaju neodgovorno, a BND je morao da odgovara na mnoga nezgodna pitanja. Nakon što se ispostavilo i da je BND ilegalno snabdevao određenim informacijama svoje kolege iz američke tajne službe NSA, stari šef BND Gerhard Šindler penzionisan po kratkom postupku.\nNjegov naslednik na funkciji Bruno Kal je u jednom govoru sredinom novembra obznanio neke informacije i pre svega procene o „ruskoj opasnosti“. On je u fondaciji Hans Zajdel u Minhenu rekao da Rusija predstavlja „potencijalnu opasnost“, te da se „može poći od toga“ da se ta zemlja kibernetičkim sredstvima umešala u predizbornu predsedničku kampanju u SAD, te da Rusija obnavlja svoju armiju sa ciljem da 70 odsto oružja bude modernizovano do 2020. godine. Mediji su taj govor dočekali uglavnom kao čin neuobičajene otvorenosti, pošto se BND obično ne obraća na taj način javnosti. A sada se ispostavilo da su te informacije već bile dostupne pojedinim medijima koji su već u mesecima pre toga pisali o „opasnostima“ koje prete od „prefriganog“ Kremlja tj. ruskog predsednika Vladimira Putina.\nNa koji način su novinari dolazili do tajnih informacija (koje i danas još uvek predstavljaju samo „pretpostavke sa velikim stepenom verovatnoće“)? – Putem „pozadinskih razgovora sa odabranim predstavnicima medija“ – kako je to sada BND potvrdio listu Tagesšpigel. Više informacija nije moglo da se dobije: „O sadržajima i detaljima tih razgovora, u kojima su i predstavnici dotičnih medija polagali na tajnost, ne dajemo informacije“, poručio je BND pomenutom listu.\nTagesšpigel piše i da „tajni razgovori sa novinarima ne spadaju samo i informativnu praksu tajnih službi, već i vlade i federalnih organa vlasti. Odabrani predstavnici štampe se obavezuju da će informacije i procene koje su dobili zadržati za sebe. No, te informacije se kasnije često ulivaju u novinarsko izveštavanje, najčešće bez navođenja državnih izvora. Nemačka vlada smatra da je taj način rada sa javnošću nezaobilazan. A detalje o tome, posebno o pozadinskim razgovorima sa novinarima, ni vlada ne želi da otkrije.“\nTagesšpigel je i ranije pisao o „pozadinskim razgovorima“ kancelarke Angele Merkel sa odabranim novinarima. Na tim susretima „vlada strogo poverljiva atmosfera“. Novinari se pozivaju telefonski, izveštavanje o sastancima je zabranjeno jer oni služe „samo sakupljanju znanja“. Novinari posle toga pokušavaju da plasiraju određene informacije u javnost pozivajući se na „krugove bliske vladi“ ili „rukovodstva stranaka“.


Srpski fašista Vučić odlikovao austrijskog nacistu Handkea - Put vjernika\nNaslovnica Monitor Teror monitor Srpski fašista Vučić odlikovao austrijskog nacistu Handkea\nSrpski fašista Vučić odlikovao austrijskog nacistu Handkea\nNakon što je u Bosni i Hercegovini dobio Orden Republike Srpske i “Veliku nagradu Ivo Andrić”, Peteru Handkeu u Srbiji je uručen Orden Karađorđeve zvijezde prvog stepena.\nTo su kritizirali brojni predstavnici bh. vlasti, ali i udruženja žrtava – jer austrijskog pisca poznaju po tome što negira genocid, ali i po podršci koju je pružao Slobodanu Miloševiću.\nOvim činom nagrađivanja naciste Handkea, srpske vlasti vjerno projiciraju volju srpskog naroda koji ih je izabrao, čija je osnovna životna maksima negiranje genocida i veličanje svojih (i tuđih) genocidaša, zločinaca i monstruma.\nTranskripti genocida: Šta otkrivaju stenogrami ratnih sjednica NSRS? Karadžićevo priznanje Bošnjacima za izdržljivost Infografika: Osam faza genocida u Srebrenici Srbija u genocidu: Dva puta strijeljani Rešid Genocid u Bosni kao inspiracija kršćanskim teroristima širom svijeta\n18. Januara 2022. 1


Eksplozija u ugostiteljskom objektu u Istočnom Novom Sarajevu - Trebevic.net\nEksplozija u ugostiteljskom objektu u Istočnom Novom Sarajevu\nU toku je identifikacija izvršilaca i rasvjetljavanje krivičnog djela izazivanje opšte opasnosti.\nEkplozija je policiji prijavljena juče u 3.55 časova, a Srna nezvanično saznaje da je riječ o ugostiteljskom objektu “Bakus” u Ulici vojvode Radomira Putnika.\nU saopštenju iz Policijske uprave Istočno Sarajevo navodi se da je policija u Rogatici juče tokom kontrole automobil “golf dva” kojim je upravljalo lice čiji su incijali K.D. sa Sokoca utvrdila da se na automobilu nalaze nepripadajuće registarske oznake.\nO svemu je obaviješten tužilac Okružnog javnog tužilaštva Istočno Sarajevo i protiv lica K.D. biće podnesen izvještaj o počinjenom krivičnom djelu posebni slučajevi falsifikovanja isprave.


Izbori u Americi 2020. - Blic Online\nAmerički Kongres potvrdio je izbor Džoa Bajdena i Kamale Haris za predsednika i potpredsednicu Sjedinjenih Američkih Država.\nTrampov sin ZAPRETIO republikancima: Ko ne podrži mog oca, GOTOVA MU JE KARIJERA!\nDrugi sin američkog predsednika Donalda Tramp, Erik, zapretio je republikancima iz Senata i Predstavničkog doma Kongresa da im je "politčka karijera gotova" ukoliko ne podrže njegovog oca da preokrene ishod izbora u sredu uveče, kada se u Kongresu čitaju elektorski rezultati po državama.\nTENZIJE NA VRHUNCU Metež u Vašingtonu, sukob policije i demonstranata: Za večeras se najavljuje JOŠ VEĆI HAOS (VIDEO)\nPolicija Vašingtina proterala je lidera ultradesničarske grupe "Ponosni momci" iz grada i uhapsila dve osobe koje su podržale pokušaje predsednika Donalda Trampa da ospori rezultate predsedničkih izbora, a na ulicama je bilo i sukoba sa policijom.\nUprkos pritisku predsednika Donalda Trampa, potpredsednik SAD Majk Pens će se držati ceremonijalnih dužnosti i neće blokirati večeras u Senatu potvrdu elektorskih glasova, prema kojima je pobedio demokrata Džo Bajden, pise Rojters.\nDržava koja odlučuje ko će biti ALFA I OMEGA U AMERICI: U senci novog Trampovog skandala vodi se OPAKA BORBA ZA MOĆ\nBez obzira na to što je Džo Bajden pobedio na predsedničkim izborima, odluka o tome ko će držati Senat biće doneta sutra kada će biti održani ponovljeni izbori u državi Džordžiji. Trenutna situacija u Senatu je vrlo tesna - 50 mesta osvojili su republikanci, a demokrate 48.\nNE ŽELI DA PRIHVATI PORAZ Tramp nastavlja sa optužbama: U Nevadi glasali neprijavljeni glasači\nPredsednik SAD Donald Tramp objavio je na svom Tviter nalogu da novi podaci pokazuju kako je u Nevadi glasalo više hiljada ljudi koji nisu američki državljani.\nElektori američkih država počeli su formalno da glasaju, čime bi, prema rezultatima izbora 3. novembra, trebalo i formalno da potvrde izbor Džoa Bajdena za narednog predsednika SAD, preneo je AP.\nAmerički Vrhovni sud odbacio je tužbu, koju je podneo Teksas i podržao predsednik Donald Tramp, a kojom se traži da se ponište rezultati glasanja na izborima u četiri savezne države.


10 miliona evra za mlade firme - Bizlife.rs\n19:51 Beograd, 27/12/2016\nPripremamo konkurs za program ranog razvoja mladih preduzeća, čiji će fond sa tri miliona evra da se uveća tri puta, najavljuje predsednik Upravnog odbora Investicionog fonda Srbije i biznismen iz Nemačke Dejan Ilić.\nVeć šest godina ovaj fond zajedno sa Privrednom komorom Srbije, Evropskom unijom i Svetskom bankom sufinansira razvoj mikro i malih preduzeća, kako bi se podstakao njihov privredni rast.\nSvake godine fond je preko javnog konkursa delio po tri miliona evra kao podsticaj za razvoj ovih preduzeća. Uslov je da je mikro ili malo preduzeće staro do dve godine i da ima pokriveno 20 odsto svojih investicija za projekat kojim konkuriše za donaciju.\nOve godine na naš konkurs se javilo 70 preduzeća, a 14 firmi je u proseku dobilo po 50.000 evra, kaže Ilić za Novosti. Uglavnom su to preduzeća za proizvodnju IT tehnologije, projektni biroi, ali i proizvođači voća i povrća…\nNamera Investicionog fonda Srbije je da angažuju što više malih preduzetnika da konkurišu za ova podsticajna sredstva, čiji iznos je i do 80.000 evra po projektu.\nIznenadio sam se kada sam otkrio da Srbija uvozi gipsane ploče, okove za vrata i mnogu drugu robu koju proizvode mala preduzeća iz zemalja EU. Srbija mora da razvije mala preduzeća i da preko njih poveća svoj izvoz. Mi iz fonda smo tu da im pomognemo, zaključio je Ilić.\nfond investicije konkurs mladi preduzeca dejan ilic


Konferencija BCBP / Foto: FoNet/Medija centar\nPoverenje u policiju u Srbiji raste, ali uporedo rastu i percepcija korupcije i utisak da je rad policije politizovan, pokazalo je istraživanje čije je rezultate juče predstavio Beogradski centar za bezbednosnu politiku (BCBP).\nPrema istraživanju, šest od deset građana ima poverenja u policiju, čime se srpska policija našla u zoni svetskog proseka između 60 i 90 odsto. U isto vreme, sedam od deset građana veruje da je policija korumpirana, dok je za tri četvrtine građana ona podređena interesima politike. U izveštaju “Javnost Srbije o policiji” navodi se da, iako javnost percipira da postoje visoka politizacija i korupcija u policiji, to ne utiče na poverenje u policiju, iz čega se može zaključiti ili da su građani navikli da je korupcija svuda prisutna ili da ne uočavaju da poverenje ne bi trebalo da se povezuje sa korupcijom i uticajem politike na operativni rad policije. Istraživanje je pokazalo i da jedan deo populacije policiju doživljava najviše kao servis građana, dok drugi, dvostruko veći, veruje da policija najmanje tako deluje. Već tri godine uzastopno trećina ispitanika navodi da je policija servis građana, ali je ove godine zabeležen blagi rast onih koji veruju da policija najviše štiti interese vlade i političkih partija, što smatra svaki četvrti građanin. Istovremeno šest od deset građana Srbije misli da policija najmanje radi kao servis građana. Rezultati istraživanja pokazali su i da u Srbiji generalno vlada slika o dubokoj korumpiranosti. Za samo tri od 12 ponuđenih institucija percepcija korupcije je ispod 50 odsto, dok su zdravstvo, policija, sudstvo i mediji na vrhu lestvice kada je reč o percepciji korupcije. “U takvom okruženju korupcija postaje normalna pojava, pri čemu vlada pravilo ‘sistem me je naterao na korupciju”, navodi se u izveštaju koji je predstavio BCBP. Najkorumiraniji deo policije je tradicionalno, četvrtu uzastopnu godinu, saobraćajna policija i troje od četvoro ispitanika veruje da su saobraćajni policajci korumpirani. Iako još ne vide opipljive rezultate borbe protiv korupcije u policiji, građani su blago optimistični i svaki drugi veruje da se država bori protiv korupcije u policiji.\nIstraživanje u Srbiji obavio je IPSOS Stratedžik Marketing u avgustu, na uzorku od 1.008 punoletnih građana. Inače, to je četvrti krug istraživanja javnog mnjenja koje je osmislila regionalna mreža POINTPULS, a istovremeno je realizovano u Albaniji, BiH, Crnoj Gori, Makedoniji, Srbiji i na Kosovu.\nUSPS: Zbog nevraćanja otetog dela penzija idemo u StrazburZelenović u Strazburu govorio o pritiscima na lokalne vlasti


Pavlović: Gradski budžet uništen i demoliran\nGradonačelnik Prijedora Dalibor Pavlović izjavio je da je gradski budžet uništen i demoliran, da ga je takvog zatekao, i da je dužan da obavijesti građane šta je ostalo iza DNS-a.\n"Vjerovao sam da neću morati da izlazim u javnost, ali sam primoran jer kad čujete informaciju izrečenu od bivšeg gradonačelnika /Milenka Đakovića/ da je u budžetu ostalo više od četiri miliona KM i da mu nije jasno o čemu to govorim, dužan sam da obavijestim sve naše građane šta je DNS ostavio svima nama", rekao je Pavlović na konferenciji za novinare.\nOn je naveo da je analiza budžeta za koju je bila angažovana nezavisna revizorka, profesorica Ekonomskog fakulteta u Banjaluci, a obuhvatila je period od 2016. do 2020. godine, pokazala da je suficit koji je bio iskazivan sve vrijeme bio prividan i da je stvarno stanje skriveni deficit.\n"Ukupan deficit za prošlu godinu iznosi 4.225.521 KM, gdje je nepokriveni deficit 2.875.480 KM, a 1.350.041 KM se odnosi na realizovane ugovore iz prethodnog perioda. Posebno je bitno istaknuti ugovore sa dobavljačima LED rasvjete od 5.835.619 KM sa PDV-om gdje faktura od 900.000 KM za PDV nije bila predviđena u budžetu za 2020. godinu, a morala je, i ona me je dočekala treći dan mandata", precizirao je Pavlović.\nPrema njegovim riječima, bivši gradonačelnik je s istim dobavljačem potpisao još jedan ugovor za održavanje rasvjete u naredne četiri godine, vrijedan blizu milion maraka, 2. decembra 2020. godine, poslije izbora, nekoliko dana prije nego što će otići s te dužnosti.\n"Sve bi bilo u redu da taj iznos nije potrošen prije potpisivanja ugovora u predizbornoj kampanji produžujući i proširujući rasvjetu da bi se skupili politički glasovi, a mimo procedure javne nabavke i u suprotnosti sa zakonom. Bivši gradonačelnik nije predložio rebalans već je, kršeći zakon, restrukturisao budžet i učinio preraspodjelu sredstava realocirajući 7.074.000 KM, što nije u skladu sa zakonom", istakao je Pavlović.\nOn je naveo da su u budžetu otvorene nove potrošačke jedinice za preventivnu zdravstvenu zaštitu u borbi protiv virusa korona od 381.000 KM i u okviru toga grantovi neprofitnim organizacijama, udruženjima građana i humanitarnim organizacijama od 234.000 KM, ali su ova sredstva korištena u predizborne svrhe.\nPavlović je dodao da su i fizička lica s tim u vezi inkasirala 35.000 KM, te je bivšeg gradonačelnika upitao kako su se ta lica borila protiv virusa korona četiri dana prije izbora kada su ta sredstva i uplaćena na njihove račune.\n"Dodatno je interesantno što su među fizičkim licima i visoki funkcioneri DNS-a i SDA, a neka od tih lica su bila imenovana za članove biračkih odbora navedenih stranaka ili su bili nezavisni kandidati za odbornike", naglasio je Pavlović i pokazao medijima zaključke sa zaštitom preko imena i jedinstvenih matičnh brojeva lica koja su sa ove stavke primala novac.\nOn je napomenuo kako su svi prošle godine slušali priču o poznatim prijedorskim volonterima u borbi protiv virusa korona koje je tada angažovala gradska vlast, te izrazio žaljenje što je i on bio jedan od lakovjernih građana koji je povjerovao u nečije volonterstvo i dobročiniteljstvo.\nPrema njegovim riječima, svi koji su se slikali i hvalili volonterstvom isplaćeni su iz budžeta na račun fizičkih lica, a među njima su sve aktivisti DNS-a.\nZanimljiv je detalj, dodao je, da su sa iste budžetske stavke isplaćivani samo po jedan proizvođač mlijeka, proizvođač malina i udruženje poljoprivrednih proizvođača, kao da su samo oni suočeni s pandemijom ili da su više pogođeni od ostalih iz svoje branše, te upitao zašto sredstva nisu podijeljena na ravne časti, uz ocjenuo da je to i sramno i žalosno.\nPavlović je ustvrdio da je radi političke promocije DNS-a u periodu od 1. januara 2019. godine, kada je DNS izgubio skupštinsku većinu u Prijedoru, do 20. marta 2020. godine, u Gradsku upravu i institucije, ustanove i preduzeća čiji je osnivač grad, novozaposlena 242 radnika, a 82 su angažovana po ugovoru o djelu.\n"U dvije godine, zarad politike i političkih interesa, zaposlena su 324 radnika. Nije meni krivo što je toliko ljudi zaposleno. Naprotiv. Moj cilj jeste zapošljavanje radnika, ali ne na štetu mukotrpno stečenog budžeta i budžeta koji je na koljenima, a pitanje je jesu li svi ovi radnici bili neophodni", rekao je Pavlović.\nPavlović je naglasio da je budžet trošen bez plana i programa i da je bilo bitnije predizborno asfaltiranje i plaćanje takozvanih volontera nego stvarna borba protiv kovida, te najavio da će održati i posebnu konferenciju za štampu o ugovorima i sporovima u vezi sa prethodnom strukturom Gradske uprave.\n"Molim ih, prijateljski da više nikada brigu o gradu Prijedoru i o svojim sugrađanima ne vode na ovaj način", poručio je Pavlović.\nGradonačelnik Prijedora poklonio 10.000 zaštitnih maski\nPavlović: Situacija u gradu nije kritična\nOd 22 omladinska projekta, 14 čeka bolje vremenske uslove


Nevena Adžemović: Zagrejala sam se za urednički poziv, politika nije za mene!\nDoskorašnja poslanica Nove Srbije Nevena Adžemović dobila je primamljivu ponudu da uređuje jedne nove novine, te je rešila da se oproba u novinarskim vodama\nCelebrities 07.02.2014. - 14:04h\nBivša članica grupe Models i poslanica u Narodnoj skupštini odlučila je da izađe iz parlamenta i potpuno zaledi politički angažman. Nevena Adžemović planira da se okuša u novinarskom zanimanju.\n"Imam veoma primamljivu ponudu da budem urednik u jednim novim novinama. To mi se čini kao odličan izazov i baš sam se zagrejala za urednički poziv. Razmišljala sam se da pokrenem spostveni biznis, ali videćemo", dodaje ona.\nNevena će i zvanično bez funkcije u svojoj stranci ostati nakon 16. marta, kada budu održani vanredni parlementarni izbori.\n"Neću ostati u stranci niti ću se više ikada uplitati u takve stvari. Povukla sam se zauvek. Shvatila sam da lepa i obrazovana žena nema šta da traži u politici, jer za nju jednostavno nema mesta. Mislim da mi nije data prilika da se istaknem i iznesem svoje planove. Kao da se protiv mene vodila jedna prljava kampanja", smatra Nevena, koja tvrdi da je tokom svog političkog angažmana sve vreme bila diskreditovana zbog fizičkog izgleda.\nBivša modelsica zatvara jedan period svog života, ali kako je i sama rekla, sa dobrim iskustvom.\n"Izlazim iz politike, ali sa dobrim iskustvom. Nije mi prijala ta prljava kampanja i sve ono što je objavljivano o meni bukvalno od kada sam kročila u Skupštinu Srbije. Jednostavno sam shvatila da politika nije za mene. Nisam mogla više", dodala je Nevena.


Dan online - Politika: Otvaranje ambasade dobar znak - 2019-04-18\nPolitika DARMANOVIĆ PRIMIO DELEGACIJU HOLANDSKIH DIPLOMATA\nDarmanović i Šuten Otvaranje ambasade dobar znak\nMinistar vanjskih poslova Srđan Darmanović sastao se sa delegacijom Ministarstva vanjskih poslova Kraljevine Holandije, koju je predvodila ambasadorka Erika Šuten, direktorica za Evropu i Zapadni Balkan. Kako je saopšteno, Darmanović je izrazio zadovoljstvo zbog odličnih odnosa Crne Gore i Holandije i ukazao na važnost kontinuiranog političkog dijaloga i intenziviranja ekonomske saradnje, naročito u oblastima turizma, energetike i poljoprivrede.\nNa toj liniji, istakao je uvjerenje da će najavljeno otvaranje Ambasade Crne Gore u Hagu doprinijeti razvoju sveukupnih bilateralnih odnosa.\n– Iskazujući saglasnost sa tom ocjenom, Šuten je naglasila da saradnja između dvije države bilježi pozitivan razvoj, što je dodatno afirmisano odlukom Crne Gore da otvori diplomatsko predstavništvo u Holandiji – saopšteno je iz Vlade nakon sastanka.\nKako su dalje naveli, u pogledu evropske integracije Crne Gore, šef crnogorske diplomatije je naglasio da članstvo u EU predstavlja prioritet Vlade, koja očekuje nastavak holandske podrške u tom procesu.


Dodik: Niko neće snositi sankcije kojima je zaprijetila Bisera Turković - mojKontakt portal - Radio Televizija Kontakt\nDodik: Niko neće snositi sankcije kojima je zaprijetila Bisera Turković\nSrpski član Predsjedništva BiH Milorad Dodik rekao je da niko neće snositi sankcije kojima je diplomatsko-konzularnim predstavništvima zaprijetila ministar inostranih poslova u Savjetu ministara Bisera Turković za neisticanje zastave BiH.\nMinistar inostranih poslova u Savjetu ministara Bisera Turković propisala je odluku kojom zaposlenima u tom ministarstvu i diplomatsko-konzularnim predstavništvima /DKP/ nalaže upotrebu zastave, grba i himne BiH, a u protivnom poručuje slijede sankcije.\nDodik: Dosegnuta znanja konkurentna i regionalno i globalno\n“Ekonomski fakultet je jedna od naših najvažnijih institucija u visokom obrazovanju. Mnogi svršeni studenti, doktorandi su danas važni ljudi u našim institucijama i društvu, a neki od njih su postali važni širom svijeta”, rekao je Dodik novinarima prije svečane akademije povodom 47 godina rada fakulteta.\n“U ovakvim institucijama važno je da one budu perjanice ekonomske misli u Republici Srpskoj. Ta društvena odgovornost fakulteta treba da bude još veća nego što smo je gledali do sada”, naglasio je Dodik.\nDodik je napomenuo i da će fakultet uskoro obilježiti 50 godina postojanja, ističući da je malo institucija koje su preživjele teška vremena raspada bivše zemlje i očuvale dignitet, javlja Srna.


NEMA RAZLOGA DA BEOGRAD DELI ISTU SUDBINU SA MESTIMA U KOJIMA JE VAKCINASANO 10 ODSTO GRAĐANA! Vesić: Vreme je da se mere određuju regionalno, biće održani festivali i Sajam knjiga - Informer\nZamenik gradonačelnika Beograda Goran Vesić rekao je da je vreme da se mere određuju regionalno, jer nema razloga da se deli ista sudbina sa lokalnim samoupravama u kojima je vakcinisano deset odsto građana. To bi, kako kaže, trebalo da bude neka vrsta nagrade\n- Sada kada smo došli do ovog broja vakcinisanih u Beogradu smatramo da je neophodno promeniti strategiju vakcinacije i da treba ići tamo gde ljudi žive, rade i dolaze. Predložio sam vakcinaciju u tržnim centrima na osnovu onoga što se radi i u drugim zemljama. Srbija, zahvaljujući predsedniku Vučiću, spada u red malobrojnih zemalja koje su uspešne u vakcinaciji.\n- Dakle, krećemo sa vakcinacijom u tržnim centrima, a od 15. maja zajedno sa Egzitom i Birfestom krećemo u kampanju promocije vakcinacije među mladima. To zajedno sa njima radi Grad Beograd, a podržao je i Novi Sad. Mislimo da je veoma važno da se obratimo mladima, ali i dalje ćemo se truditi da odlazimo po selima i da zajedno sa Privrednom komorom organizujemo vakcinaciju ljudi tamo gde oni rade. Setite se samo pre nekoliko dana kada je vakcinacija na Beogradskom sajmu bila do 20 sati i veliki broj ljudi je došao između 16 i 20 sati, a to su ljudi koji rade - istakao je Vesić.\nGoran Vesić vakcina Beograd mere\nBIZNISMEN NUDI MILION DOLARA ZA ODGOVOR OVO PITANJE! Da li ste vi srećnik koji zna ODGOVOR?


Novih 7,5 miliona dinara za podršku ženskom preduzetništvu u AP Vojvodini! Ivanišević: Naše zajedništvo danas pokazuje koliko nam je tema jačanja i ekonomskog osnaživanja žena veoma značajna! - NBG REPORTER\nPočetna » Novih 7,5 miliona dinara za podršku ženskom preduzetništvu u AP Vojvodini! Ivanišević: Naše zajedništvo danas pokazuje koliko nam je tema jačanja i ekonomskog osnaživanja žena veoma značajna!\nNovih 7,5 miliona dinara za podršku ženskom preduzetništvu u AP Vojvodini! Ivanišević: Naše zajedništvo danas pokazuje koliko nam je tema jačanja i ekonomskog osnaživanja žena veoma značajna!\nadmin 8 marta, 2022\nDanas je u Pokrajinskoj vladi održana konferenciju za medije povodom raspisivanja novog Javnog konkursa za dodelu bespovratnih sredstava ženskom preduzetništvu u 2022. godini, čiji su značaj i pojedinosti istakli potpredsednik Pokrajinske vlade, Branko Ćurčić, i pokrajinski sekretar za privredu i turizam, dr Nenad Ivanišević.\nPokrajinski sekretarijat za privredu i turizam u saradnji sa Savetom za koordinaciju i praćenje aktivnosti u oblasti ekonomskog razvoja na teritoriji AP Vovodine raspisuje pomenuti konkurs sa ciljem dodele bespovratnih sredstava kao vida podrške ženskom preduzetništvu koji predstavlja značajan segment razvoja ukupne privrede i preduzetništva u Autonomnoj pokrajini Vojvodini.\nSavet, na čijem je čelu potpredsednik Pokrajinske vlade Branko Ćurčić, pruža bezrezervnu podršku ženskom preduzetništvu, preduzetnicama, vrednujući njihov rad, talenat, kreativnost i zalaganje.\n,, Dame imaju posebno mesto u našem društvu zbog svoje predanosti poslu i porodici. Od početka mandata i formiranja Saveta na čijem sam čelu, stavili smo pred sebe veoma ozbiljan zadatak, kako da uočimo probleme i potrebe svake žene preduzetnice na teritoriji AP Vojvodine i snažnom zajedničkom podrškom doprinesemo boljem položaju žena u biznisu. Okupili smo radni tim, pričali sa preduzetnicama i udruženjima preduzetnika i izradili dokument kojim smo sagledali analizu trenutnog stanja, definisali ciljeve razvoja i utvrdili predlog mera za unapređenje ekonomskog razvoja po pitanju ženskog preduzetništva. Takođe napravili smo i objedinjenu bazu žena u biznisu“, rekao je potpredsednik Ćurčić.\nOn je dodao da je analiza Saveta pokazala da je važna sistemska podrška ekonomskom osnaživanju žena, jer to predstavlja značajan korak na putu emancipacije i sticanja ekonomske nezavisnosti i preduslov je za rodnu ravnopravnost, međutim istakao je i da preduzetnice i dalje posluju u nedovoljno stimulativnom okruženju.\nGovoreći o pojedinostima konkursa, pokrajinski sekretar Ivanišević je naveo da se sredstva odobravaju po principu refundacije, u ukupnoj vrednosti od 7,5 miliona dinara, te da su namenjena subvencionisanju troškova nabavke mašina, odnosno opreme, računarske opreme, softvera ili usluge, a u cilju inoviranja i digitalizovanja procesa proizvodnje i operacija u domenu marketinga.\n,,Naše zajedništvo danas pokazuje koliko nam je tema jačanja i ekonomskog osnaživanja žena veoma značajna. Zahvaljujem se potpredsedniku Ćurčiću što zajedno radimo na dve veoma važne teme – žensko i socijalno preduzetništvo. A da jeste veoma važno za samu Pokrajinsku vladu pokazuje rad na ovim temama ujedinjenim snagama dva kabineta i Saveta. Samo ekonomski samostalna žena jeste i slobodna žena i to je naš cilj. Nismo još dosegli 51 odsto udela žena u vlasništvu privrednih društava, a ni poljoprivednog zemljišta, ali tome težimo“, rekao je Ivanišević.\nIvanišević je pojasnio da se bespovratna sredstva po konkursu odobravaju u visini do 90 odsto od fakturne, odnosno kupovne vrednosti bez PDV-a i bez zavisnih troškova nabavke, usluga instalacije, obuke za korišćenje i slično. Iznos odobrenih sredstava, može iznositi najmanje 50.000 dinara, dok se najviši iznos utvrđuje shodno predmetu nabavke.\nJavni poziv za podršku ženskom preduzetništvu je objavljen na veb sajtu Pokrajinskog sekretarijata za privredu i turizam, kao i na aplikaciji za mobilne telefone Sekretarijata, a preduzetnice se za sredstva mogu prijaviti do 23. marta 2022. godine.\nNa današnjoj konferenciji, predstavljena je i ,,Analiza o trenutnom stanju u privrednim subjektima – društvima u AP Vojvodini u kojima su žene vlasnice ili suvlasnice u iznosu većem od 51 odsto“, koju je predstavila Ivona Gvozdenović, projektni menadžer u Fondaciji Ana i Vlade Divac, istakavši da je žensko preduzetništvo veoma značajan i opsežan segment celokupne privrede kako Republike Srbije, tako i AP Vojvodine.\nIvanišević otvorio 21. po redu manifestaciju ‘Dani vina u Rivici’


Tači: Ako optužnica bude potvrđena, podneću ostavku - Gorapress.net\n29.06.2020. u 21:30\nPredsednik Kosova Hašim Tači izjavio je da će podneti ostavku ako optužnica Specijalnog tužilaštva bude potvrđena i dodao da je to cena za slobodu Kosova.\nKosovski predsednik se obratio javnosti video porukom, koja je prosleđena medijima iz njegovog kabineta, ali postavljena i na njegov Fejsbuk profil.\n"Sestre i braćo, sugrađani i sunarodnici, na Kosovu, Albaniji, Severnoj Makedoniji, Crnoj Gori, Preševu, Medveđi i Bujanovcu i dijaspori, obraćam se večeras, iz ove kancelarije, gde sam tokom 1.542 dana imao izuzetnu čast da vršim visoku dužnost predsednika Kosova - slobodnog, nezavisnog i demokratskog Kosova. Srce mi je povređeno, ali ne i slomljeno. Moj um je težak, ali nije sumoran", započeo je Tači svoje obraćanje.\n"Кosovo mora osigurati stabilno funkcionisanje državnih institucija, u bilo kojoj situaciji. U ovom novom i teškom poglavlju, samo ujedinjeni možemo ići napred, i na nacionalnoj i na međunarodnoj osnovi. U narednim danima ja ću se konsultovati sa političkim liderima o daljim koracima i ukoliko se optužnica potvrdi ja ču podneti ostavku", rekao je Tači.\n"Uveravam vas još jednom, neću se suočiti sa pravdom iz ove kancelarije. Ako se optužnica potvrdi, odmah ću podnijeti ostavku na mjesto vašeg predsednika i suočiti se sa optužnicom. Кosovo je nova država, ali njeni lideri moraju se ponašati poput pravih državnika. Nosiću ću taj teret i braniti sebe, našu borbu za slobodu, svom snagom koju imam", rekao je Tači.\nKako je naveo, danas vidi jasnije nego ikad ranije, da su politički lideri Kosova tokom 20 godina napora, bez obzira na dobre namere, neko malo više, neko manje, svi oni, kako je rfekao, đ u određenim trenucima, dozvolili politici da nanese štetu zajedničkom zadatku.\n"Sasvim je prirodno da u ovom trenutku, što nije lako, podsećam na ljude koji više nisu živi. Drugi koje poznajem, na svom već dugom putu, još od vremena kada sam bio idealistički dečak koji je želeo da promeni svet do danas - sa sedom kosom. Podsetio sam na istorijske i potpuno lične trenutke, i mislio sam na svoje roditelje, bake i bake, porodicu i sina, Endrita", naveo je Tači.\n"Ovo je cena za slobodu Kosova. Moji ratni prijatelji, s kojima nas je mir često razdvajao u različite političke tabore, iznosili su velikom snagom istine mnoge niske izmišljotine, a njihova je nevinost na kraju zasjala nad smećem monstruoznih optužbi", ocenio je Tači i dodao i da će to će biti isto za njega i njegovog "brata po krvi rata, Kadrija Veseljija".\n"Čak i da se vratim u mračno doba Miloševića, učinio bih isto, odgovarajući na neprijatelja metkom žeđi za slobodom i ne vređajući nijednog državljana Srbije, Roma ili Albanaca", istakao je Tači.\n"Ovaj princip ostaje isti danas i kada sam ja, Hašim Tači, mogao lično da se suočim sa Sudom za koji sam dao svoju političku podršku, svojom rečju i svojim glasom", ocenio je kosovski predsednik.\nDrugo, kako je naveo, verovao je da ovo pitanje ostane u rukama Saveta bezbednosti Ujedinjenih nacija gde zemlje koje se protive državi Kosovo imaju snažan uticaj.\n"Moja odluka je bila strateška u skladu sa mojom vizijom za budućnost Kosova. I nisam tražio dnevno političke koristi. Danas, ko kaže da sam ja očigledno postao prepreka, čak i saboter ovog Suda, u najboljem slučaju je loše obavešten, a u najgorem slučaju tendenciozan", poručio je Tači.\n"Bio bih najsrećniji čovek kada bih video da međunarodna zajednica primenjuje iste standarde na Kosovu i u Srbiji u rešavanju ratnih zločina. Nažalost, ne samo da ne vidim taj standard i proporcionalnost, već vidim upravo suprotno. I evo nas danas. Srbija napreduje na putu pregovora za evropsko članstvo, dok Kosovo ne uživa ni pravo slobodnog kretanja", ocenio je Tači.\n"Naravno, tokom ove dve decenije, nenamerno, napravio sam neke propuste. I danas znam za neke od njih. Nisam oklevao, zajedno s prijateljima po oružju, da ratujem protiv Srbije, oružjem i diplomatijom, zanemarujući cenu koju sam možda morao da platim, čak i svoj život. Rat je gotov. Kosovo je slobodna i suverena zemlja", istakao je Tači.\n"Danas ne živim samo za sebe i porodicu, već i za prijatelje koje sam sahranio tokom rata, za njihove roditelje, decu. Živim za istorijsku misiju kojoj pripadam zajedno sa Kadrijem Veseljijem, Ramušem Haradinajem, Fatmirom Ljimajem i mnogim drugima koji su prvi u borbi za slobodu, ali koji su prvi posle pogođeni i napadnuti posle rata", poručio je Tači.\n"Nismo imali ništa drugo osim velikog sna o slobodi i nezavisnosti. Ali, prolazak stazama oslobodilačkog rata, hodnicima institucija, za nas ne može biti jednostavan ili lak", naveo je Tači i dodao je da je učinio koliko je mogao, ali ne onoliko koliko je želeo.\n"Kada sam bio na čelu vlade, nikad nisam negirao, a ne negiram ni danas da je na isti način na kome se došlo do dostignuća u razvoju Kosova, bilo izazova u upravljanju i vođstvu zemlje. To je prirodno za vođu. Međutim, jedno je sigurno, nije postojao, a ne može biti, niti jedan dokaz koji je upućen Hašimu Tačiju za kršenje bilo kog zakona. Jedini zakon koji sam gazio je zakon Milosevića", ocenio je Tači.\nPrema njgovim rečima, njegova sudbina je, u potpuno jedinstvenim istorijskim okolnostima, odredila putanju njegovog života i njegovog ponašanja.\n"Politika za mene nikada nije bila izvor života, već sveta misija da služim ovoj zemlji i vama, dragi građani. Na Kosovu ili drugde nikoga ne mogu naći, kome sam zadužen. Ali, svima koji su mi već jednom dali svoj glas tokom ovog dela karijere, koji se nastavlja, večeras želim da kažem oprostite mi ako nisam uradio ono što ste očekivli od mene, ali budite sigurni da nisam zloupotrebio vaše poverenje", ukazao je Tači.\n"Da li će ovo biti poslednja cena koja se mora platiti za slobodu Kosova. Sklonili su me sa puta. Al, oni ne prete mom poverenju u vrednosti koje Sjedinjene Države i Bela kuća predstavljaju za mene i građane Kosova", ocenio je Tači.\n"Nikakav zločin, navodno ili čak počinjen, ne opravdava javno linčovanje. Nijedna dobra namera ili velika volja za pravdom ne mogu opravdati izmišljanje medijske bombe za inkriminaciju šefa države, u trenutku kada bi dijalog sa Srbijom mogao ući u novu fazu, zahvaljujući direktnom angažovanju Bele kuće. Koja je pravda bila zainteresovana za ovu žurbu i ovo grubo kršenje propisa procesa pravde nezavisnog sudstva", upitao je Tači.\nObjavljivanje optužnice je učinilo nemogućim "veoma važan sastanak u Beloj kući", ocenio je Tači i dodao da je time je onesposobljena prilika za postizanje mira između Kosova i Srbije.\n"Neću dozvoliti da ove lažne optužbe odvlače pažnju Kosova od zauzimanja svog mesta u međunarodnoj zajednici, kao člana NATO i Evropske unije. Kosovo je domovina svih svojih građana. Evropska država i multietničko društvo. Još jednom kažem NE osveti i DA međuetničkoj toleranciji", naveo je Tači.


Požega: Socijalisti raskinuli koaliciju sa naprednjacima, nezadovoljni ignorantskim odnosom - Infobrif\nPožega: Socijalisti raskinuli koaliciju sa naprednjacima, nezadovoljni ignorantskim odnosom\nObjavljeno 30.12.2019. u 19:53 poslednja izmena 30.12.2019. u 19:17\nPrekidu koalicione saradnje su prethodili višemesečni problemi koji su kulminirali tokom današnjeg nastavka sednice lokalne skupštine, koja je bila prekinuta u četvrtak zbog nedostatka kvoruma.\nSedam odbornika SPS-JS su napustili zasedanje, jer nije usvojen program rada JKP „Naš dom“ čiji je direktor predsednik požeških socijalista Mikan Janković, što bi trebalo da bude i uvod u njegovu smenu.\nNavodeći da su „odbornici SPS podržali predlog budžeta za narednu godinu, iako u njegovoj pripremi nisu učestvovali“, on je dodao da „naprednjaci nisu podržali programe poslovanja javnih i komulanih preduzeća kojima upravljaju socijalisti, iako na te programe nisu imali primedbe, i da nisu prihvatili predlog SPS za novog direktora JKP ‘Naš dom’“.\nSocijalisti, objašnajva Janković, „zbog građana koji su ih izabrali2 nisu napustili vladajuću koaliciju u maju ove godine kada je, zbog sumnje u korupciju, uhapšen kompletan vrh požeške vlasti – naprednjaci Milan Božić, predsednik opštine, Zorica Mitrović, predsednica skupštine, i Velimir Maksić, načelnik opštinske uprave. Osim njih, nedavno je uhapšen i Slavko Dobrić (JS), direktor požeške Razvojne agencije.\nKoalicijaPožegaSocijalistička partija SrbijeSrpska napredna stranka\nEvo šta kažu zvezde, kakva će nam biti novogodišnja noć!


Brnabić: Reformski zakoni - Dnevni list Danas\nPočetna » Ekonomija » Brnabić: Reformski zakoni\nBrnabić: Reformski zakoni\nMinistarka državne uprave i lokalne samouprave Ana Brnabić je u izjavi FoNetu najavila reformske zakone u sistemu finansiranja lokalnih samouprava.\n1Piše: DanasOnline 10. septembra 2016. 10.56\nBrnabić je rekla da se radi na izmenama i dopunama Zakona o lokalnoj samoupravi i Zakona o naknadama.\nZakon o naknadama će dosta uticati na budžete lokalnih samouprava, zbog nekih naknada koje su do sada bile sopstveni prihodi lokalnih samouprava i gledaćemo da radimo zajedno sa Ministarstvom finansija. Kroz ta dva zakona simultano radimo na većoj reformi sistema finansiranja lokalnih samouprava, da bi ga napravili predvidljivim i održivim, izjavila je Ana Brnabić.\nOna je ocenila da je važno da lokalne samouprave imaju što više sopstvenih prihoda, da transferi mogu da budu manji, ako su prihodi viši.\nTada lokalne samouprave postaju efikasnije i odgovornije. Sa druge strane, ako želimo da imamo takav sistem, onda moramo imati mnogo odgovorniju kontrolu kako se izvršavaju budžeti lokalnih samouprava, rekla je Ana Brnabić.\n11. septembra 2016. u 16.13\nKao prioritete u radu, Ana Brnabić je u ovom tekstu navela modernizaciju javne uprave, sa akcentom na razvoj elektronske uprave.\nIsto tako, Ministarstvo državne uprave i lokalne samouprave (MDULS) je 9. septembar 2016. objavilo saopstenje da je RAZVOJ E-UPRAVE U PRIORITETU MINISTARSTVA, ali nije naglasilo da je u zizi MDULS-a sprovodjenje Strategije razvoja elektronske uprave u Republici Srbiji za period 2015–2018. godine i Akcionog plana za sprovođenje Strategije za period 2015–2016. godine.\nU ovom saopstenju je istaknuto da je u fokusu MDULS-a i praćenje dosledne primene Zakona o opštem upravnom postupku, kao i Zakona o inspekcijskom nadzoru. Najaviljeno je da će uskoro biti raspisan tender za IT platformu e-Inspektor koja će pomoći boljem radu i koordinaciji inspekcijskih službi.\nNista novo u odnosu na MDULS na cijem je celu bila ministarka Kori Udovicki. Ocekivao sam da ce ovo ministarstvo u okviru Reforme javne uprave poceti da priprema nov zakon o javnoj upravi ili bar izmene i dopune postojeceg Zakona o državnoj upravi.\nu Akcionom planu za sprovođenje Strategije za period 2015–2016. godine u tacki 8.1.1.4. za drugi kvartal 2016. planirano usvajanje Zakona o elektronskoj upravi Republike Srbije. Da li je barem pripremljen i zasto vec nije obelodanje nacrt ovog zakona?\nIpak, od MDULS-a sam naknadno daj ds je u pripremi Nacrt zakona o elektronskoj upravi koji će, verovatno uskoro, biti poslat na javnu raspravu.


Delegacija Kineske pokrajine Hajnan u Skupštini Grada | Skupština Grada Novog Sada\nPrilikom pozdravljanja, predsednik Jelušić naglasio je tradicionalno dobre i prijateljske odnose sa Kinom i kineskim narodom, naročito sa bratskim gradom Čangčunom.\n– Novi Sad je ponosan na svoj naziv „Srpska Atina“, jer se u njemu oduvek neguje i održava visoki nivo kulture, a tom nazivu su sigurno doprineli i naši gradovi pobratimi, koji širom sveta prenose lepote i vrednosti našeg grada. Među njima je svakako i kineski grad Čangčun sa kojim održavamo veoma iskrene prijateljske odnose-istakao je Jelušić.\nTakođe se zahvalio i na nesebičnoj pomoći koju smo u teškim trenucima za vreme i nakon bombardovanja, dobijali od prijatelja iz Kine i dodao da Novi Sad ulaže velike napore kako bi obnovio neophodnu infrastrukturu i privukao sve one koji ga smatraju mestom vrednim za investiranje i one koji u njemu vide ravnopravnog partnera za uspešnu saradnju.\nGosti iz Kine su rekli da su veoma zainteresovani za uspostavljanje privredne i kulturne saradnje uz stalnu i kontinuiranu komunikaciju, a naročito su izrazili zainteresovanost za model funkcionisanja naše pokrajine i Novog Sada.


Pri kraju obnova Mađarskog kulturnog centra „Petefi Šandor" u Novom Sadu | Savez vojvođanskih Mađara | Oficijalna stranica SVM-a\nMađarski kulturni centar „Petefi Šandor" je u proteklim decenijama predstavljao jedan od najvećih kulturnih centara u gradu kada se radi o mađarskoj kulturi.\n„Od uravnoteženih mađarsko-srpskih odnosa ovde u Srbiji, u Vojvodini, koristi imaju i Rumuni, i Slovaci, i Albanci, i Romi, svi oni koji ovde žive, jer smo stvorili takvo okruženje koje predstavlja vrednost. To umeju da prepoznaju oni koji su preživeli vremena u kojim ova vrednost nije postojala, i kada smo sanjali o tome da ćemo da ostvarimo ovu vrednost. Pošto smo uspeli u tome, smatram da treba realizovati trenutak kada to može i da se predstavi i ovo sada je upravo pokazatelj toga" rekao je Ištvan Pastor, predsednik Skupštine Vojvodine.\nMađarski kulturni centar „Petefi Šandor" funkcioniše kao udruženje građana, ali je prošle godine, na molbu SVM-a postao jedan od gradskih kulturnih društava. Zahvaljujući tome dospeo je i u sistem gradskog budžetskog finansiranja. Grad Novi Sad je za ovu obnovu izdvojio 110 miliona dinara.\n„Time smo pokazali da suštinski, na strateški način vodimo računa o očuvanju kulturnog identiteta Mađara u Novom Sadu, da nije samo stvar da li prepoznajete neki projekat kao manje ili više dobar, pa mu dajete, omogućavate neko finansiranje, nego ovo postavljate na čvrste noge, na čvrste temelje, kao što će biti ovaj objekat nakon rekonstrukcije. Apsolutno učvršćeni, u nekom novom sjaju, i stvarate preduslov da se sačuva ta raznolikost" kazao je Miloš Vučević gradonačelnik Novog Sada.\nPredsednik Skupštine Vojvodine i gradonačelnik su osim gradilišta Mađarskog kulturnog centra „Petefi Šandor" zajednički posetili crkvu Svete Elizabete gde je obnovljen sat, kao i Studentski dom „Evropa".


Dani energetike i investicija 1. i 2. marta otvaraju sezonu na Novosadskom sajmu\nBack PRIVREDA INSTITUCIJE Dani energetike i investicija 1. i 2. marta otvaraju sezonu na Novosadskom sajmu\nčetvrtak, 22 februar 2018 10:58\n- Energetska efikasnost obezbeđuje velike uštede i kad je reč novac, ali i potrošnji energenata, te je izuzetno važno da se poveća svest svih u vezi sa tim - rekao je Grbić. Kako je dalje objasnio, zbog toga je i fokus na energetskoj efikasnosti u lokalanim samoupravama, u oblasti zgradarstva i građevinarstva, modelima finansiranja energetskih projekata, proizvodnji zelenih kilovata, kako podstaći ulaganje u energetski sektor i stimulisati javno-privatno partnerstvo.\nGrad partner Međunarodnih dana energetike i investicija je Grad Novi Sad, a po rečima savetnice gradonačelnika Novog Sada prof. dr Marijane Dukić Mijatović, nastup na ovoj manifestacij biće iskorišćen za predstavljanje slobodnih lokacija za investitore, biće ukazano na dosadašnje rezultate, kao i na ulaganja u oblast energetike.\n- Proteklih nekoliko godina u Novom Sadu je učinjeno mnogo kako bi se obezbedio dobar poslovni ambijent za dolazak i poslovanje investitora - naglasila je Marijana Dukić Mijatović. Prema njenim rečima Novi Sad je postao vidljiv za investitore, dosadašnji rezultati su izuzetno dobri, zaposleno je više hiljada ljudi, a to je doprinelo i da se u budžet grada slije više novca, koji je usmeren ka poboljšanju života građana.


Bez ikakve dileme utakmica koja je obeležila vikend za nama i o kojoj će se još mnogo pričati odigrana je na „Old Trafordu“. Popularni „Teatar snova“ je ovoga puta bio pravo „igralište“ za sastav Liverpula, koji je rezultatom 0:5 naprosto ponizio svog najvećeg rivala na njegovom terenu. „Redsi“ su demontrirali svoju „klasu“ i superiornost, a Mo Salah je postigao het-trik čije je ponovo pokazao da je igrač sa najboljom formom na Starom kontinetu u ovom momentu. Pritom, sada je postao i najbolji strelac u istoriji Premier lige koji dolazi sa afričkog kontinenta, prestigavši legendarnog – Didiera Drogbu. Sa druge strane, Mančester Junajted je dobio „šamar“ realnosti i to dosta surov. Tim koji je formiran da se bori za trofeje, je pretrpeo veliku sramotu pred svojom publikom (koja je u velikoj meri već na poluvremenu napustila stadion) i jasno stavio do znanja da samo individualni kvalitet bez kolektivne igre, neće doneti apsolutno ništa. U taboru „Crvenih Đavola” imaće mnogo toga da analiziraju i uvide svoje greške, ali jedno je sada svima jasno, pa i „vrabcima na grani“ – Ole Gunar Solskjer nije dorastao da predvodi posrnulog engleskog velikana.\nČelzi je ovog vikenda bio bez usluga – Tima Vernera, Romelua Lukakua, Kristijana Pulišića, ali je i pored toga naprosto „zgromio“ nemoćni Norič Siti sa neverovatnih 7:0. Londonski klub je tako zadržao lidersku poziciju na tabeli, a „Kanarinci“ ponovo pokazali da jednostavno nemaju kvalitet za Premier ligu, te da je ekspresan povratan u Čempionšip za njih realnost.\nAktuelni prvak, Mančester Siti je kao gost ubedljivo slavio nad Brajtonom (1:4), a portugalski reprezentativac – Bernardo Silva je nastavio sa svojim izvanrednim partijama ove sezone. Sjajni vezista je minulog leta bio „na pragu“ odlaska iz kluba, ali nema dileme da je Pep Gvardiola samo itekako zadovoljan njegovim ostankom u Mančesteru.\nKlaudio Ranijeri je itekako dobro poznat i priznat strateg na Ostrvu, a sada ima pred sobom veliki „zadatak“ da sa Votfordom izbori opstanak u Premier ligi. I dok u susretu protiv Liverpula „nisu imali šta da traže“, sada su protiv njegovog gradskog rivala odigrali fantastično poslednjih 15-tak minuta meča. Sve do tog trenutka, Everton je imao prednost na svojoj strani (2:1), ali je Votford uspeo da postigne čak četiri pogodaka u završnici utakmice i tako stigne do malo očekivanog trijumfa. Da nevolja za popularne „Karamele“ bude još veća, het-trik za goste je postigao upravo njihov doskorašnji igrač – Džošua King.\nZa mnogo u najvećem derbiju na Apeninskom poluostrvu, Inter i Juventus su podelili „plen“. Torinski klub je svakako zadovoljniji ovih ishodom, jer su do poravnanja stigli u 90. minutu susreta iz jedanaesterca kojeg je dosudio glavni arbitar, Mauricio Marijani koji je treneru „Neroazura“ – Simoneu Inzagiju pokazao crveni karton zbog protesta.\nU drugom derbiju kola, tkz. „derbiju Sunca“ – Roma i Napoli odigrali su utakmicu bez ijednog postignutog gola, što je veoma netipično za njihove međusebne duele. „Napolitanci“ su tako prekinuli svoj niz od osam uzastopnih pobeda u „Serie A“, a sam duel je posebno su „začinili“ treneri obeju ekipa – Žoze Murinjo i Lućano Spaleti koji su bili isključeni.\nLacio ima zaista „poroznu“ defanzivu, koju Mauricio Sari jednostavno nikako ne uspeva da „dovede u red“. Sada su primili čak četiri pogodaka na gostovanju protiv Verone, a apsolutni „heroj“ utakmice jeste – Đovani Simeone koji je postigao sve golove u trijumfu svog tima.\nMilan je nastavio sa serijom pobeda, a sada su kao gosti pobedili Bolonju u izuzetno efikasnoj utakmici (2:4). Pritom, „Rosoneri“ su imali i veliku pomoć domaćih fudbalera, koji su dobili dva direktna crvena kartona i time gostima „pokazali put“ do trijumfa.\nOvog vikenda na programu je bio i veliki „El Clasico“ u terminu koji nervira brojne ljubitelje fudbala na ovim prostorima 16:15. Real Madrid je odneo pobedu sa stadiona „Camp Nou“ i time pokazao trenutnu nemoć koja trenutno vlada u redovima Barselone, koja je sada u seriji od četiri vezana poraza u duelima protiv madridskog kluba. Prvenac u dresu „Kraljevskog kluba“ postigao je David Alaba, dok je u dresu Barselone identičnu stvar uradio i Serhio Aguero duboko u sudijskoj nakoknadi vremena, samo da ublaži poraz svog tima.\nAtletiko Madrid je u jednom momentu imao zaostatak od dva gola pred svojom publikom u susretu sa Real Sosijedadom, ali je po ko zna koji put – Luis Suarez pokazao kakav je napadač i sa dva pogotka doneo svom timu jedan bod.\nValensija je na nestvaran način „izbegla“ poraz na svom terenu, iako su na ulasku u sudijsku nakoknadu vremena imali dva gola „minusa“. Majorka, iako sa igračem manje u polju je imala pobedu u svojim „rukama“, koju su nekako uspeli da „prokockaju“ nakon primljenih golova u 93. i 98. minutu meča.\nFanstastičan meč odigran je na stadionu „Estadio Ramón Sánchez Pizjuán“, gde je preko 30 000 gledalaca moglo da uživa u „reviji“ golova. Postignuto je čak osam pogodaka, a na kraju je Sevilja (rezultatom 5:3) izašla kao pobednik iz duela protiv Levantea.\nRajo Valjekano je „nastavio da igra“ fudbal, a sada iako su imali veći procenat poseda lopte i više udaraca ka golu, pretrpeli su poraz na gostovanju kod Betisa (3:2). Ipak, za sve neutralne ljubitelje fudbala, madridski klub je pravo „osveženje“ u španskom šampionatu.\n„Na zapadu ništa novo“ – minhenski Bajern ubedljivo i lako protiv Hofenhajma sa 4:0. Naravno, jedan od golova postigao je i Robert Levandovski.\nBorusija Dortmund je imala velikih kadrovski problema uoči gostovanja u Bilefeldu, ali na kraju dosta sigurna i ubedljiva pobeda. Arminija i nakon devet utakmica „ne zna“ za trijumf, te su među glavnim kandidatima za ispadanje u „Cvajtu“.\nPonadao se Grojter Firt da može do svoje prve pobede u sezoni, kada su nakon prvih 45 minuta igre imali minimalnu prednost na strani protiv RB Lajpciga. Ipak, umesto toga, usledilo je „surovo“ drugo poluvreme „Crvenih bikova“ koji su postigli četiri gola i time ostavili novog bundesligaša na samom dnu prvenstvene lestvice.\nVolfzburg nije na nivou igara iz protekle sezone, a sada su doživeli neuspeh na svom terenu od Frajburga. „Vukovima“ mnogo nedostaje najbolji strelac tima – Vut Veghorst, a svakako postoji i doza umora zbog igranje u grupnoj fazi Lige Šampiona, nešto što je za njih velika novina.\nBajer Leverkuzen je nakon „blamaže“ u minulom kolu od Bajern Minhena, krenuo u Keln da popravi utisak i da ostvari pobedu. Bili su na dobrom „putu“ posle prvog dela igre, jer su imali prednost od dva gola, ali je u drugom poluvremenu domaći tim preko – Antoni Modestea uspeo da poravna rezultat i stigne do boda.\nVeliki derbi imali smo i u Francuskoj. Ipak u susretu između velikih rivala Marseja i Paris Sen Žermena nismo videli golova. Odnosno, da budemo precizniji – regularne golove, jer su i jednima i drugima tokom prvog dela igre golovi bili poništeni zbog ofsajda. „Svetci“ su imali ulogu favorita, ali na kraju su sigurno i zadovoljni osvojenim bodom na „vrućem“ gostovanju, jer su od 57. minuta igrali sa igračem manje, nakon crvenog kartona, Ašrafa Hakimija.\nLens je nastavio sa veoma dobrim rezultatima od starta sezone, a sada su sa ubedljivih 4:1 savladali Mec, te nakon ovog kola zauzimaju visoku drugu poziciju na tabeli.\nVeoma uzbudljiva utakmica odigrana je na Azurnoj obali. Lion je bio nadomak pobede, jer su na 10-tak minuta pre kraja duela imali vodstvo od dva gola razlike. Ipak, fudbaleri Nice su u samoj završnici susreta postigli tri gola i tako u potpunosti preokrenuli rezultat u svoju korist. Gosti su od 85. minuta imali desetoricu igrača u polju, što je domaćinima ispostaviće se mnogo pomoglo.\nTakođe, i Ren je nastavio svoji niz dosta dobrih izdanja, te su ovoga puta sa minimalnih 1:0 bili bolji od Strazburga.\nSent Etijen i posle ovog kola ostaje „zakucan“ za samo dno tabele, bez ijednog trijumfa u novoj sezoni. Odigrali su nerešeno protiv Anžea, a svakako da su zadovoljniji ovih rezultatom, jer su tokom jednog dela utakmica imali zaostatak od dva gola, a do boda su stigli duboko u sudijskoj nadoknadi vremena.\nPrethodni tekstI jedni i drugi dolaze do golgeterskog učinka?\nSledeći tekstPredlozi za kladioničarsku igru “I1-3 & II1-3” – 25.10.2021


RTCG - Radio Televizija Crne Gore - Nacionalni javni servis :: Društvo :: Mediji imaju ključnu ulogu i odgovornost\n30. 04. 2020. 12:05 >> 12:08 0\nU situaciji krize izazvane koronavirusom novinari i mediji imaju ključnu ulogu i odgovornost u pružanju tačnih i pravovremenih informacija građanima, poručeno je iz Savjeta Evrope, uoči Dana slobode medija, 3. maja.\nVlade država članica Savjeta Evrope pozivaju se da izbjegnu nepravedna ograničenja slobode medija tokom krize COVID-19.\n"Vlade se suočavaju sa dosad neviđenim izazovima tokom krize COVID-19, ali situacija se ne smije koristiti za ućutkavanje ili ometanje novinara", kaže generalna sekretarka Savjeta Evrope Marija Pejčinović Burić.\nOna navodi da je uloga novinara i medija da nadgledaju odluke vlasti koje se preduzimaju kao odgovor na pademiju.\nIstovremeno, ukazuje na važnost odgovornog izvještavanja u cilju sprječavanja panike i isticanja pozitivnih primjera solidarnosti u društvu.\nU Savjetu Evrope izražavaju i zabrinutost zbog rezulatata posljednjeg izvješataja grupe NVO koje se bave zaštitom i bezbjednošću novinara, a koji ukazuje da je trend nasilja i zastrašivanja novinara nastavljen i tokom 2019. godine.\n"Previše novinara je u zatvoru i previše je slučajeva neriješenih ubistva novinara. svjesni smo i teške ekonomske situacije sa kojom se mnogi novinari danas suočavaju", navodi Pejčinović Burič.\nOna je pozvala države članice Savjeta Evrope da zaštite ulogu novinara kao ”čuvara” ravnoteže u demokratskim društvima.\nGodišnji izvještaj Platforme za zaštitu novinarstva i bezbjednosti novinara, koji je juče objavilo 14 međunarodnih nevladinih organizacija, navodi 142 ozbiljne prijetnje novinarima u 47 država članica Savjeta Evrope.\nTo uključuje 33 fizička napada na novinare, 17 novih slučajeva pritvora i zatvora, 43 slučaja uznemiravanja i zastrašivanja i dva nova slučaja nekažnjavanja za ubistva.\nNevladine organizacije izražavaju zabrinutost zbog ukupno 22 neriješena slučaja nekažnjivosti za ubistvo novinara, navodeći da je najmanje 105 novinara bilo u zatvoru do kraja 2019. godine.\nSvjetski dan slobode medija Mediji Sloboda medija Savjet Evrope\nU CG identifikovali 52 žrtve trgovine ljudima\nVlast pritiska kritičke medije, EU da reaguje\nGrađani najviše vjeruju televizijama


Routes Festival u Dorćol Platz-u - Dan u Beogradu\nNaslovna » Izlasci » Festivali » Routes Festival u Dorćol Platz-u\nAh Neša 17. avgust 2017. Festivali Postavite komentar\nRoutes Festival ima za cilj da spoji lokalnu zajednicu i izbeglice koje trenutno borave u Srbiji kroz niz radionica, diskusija i nastupa.\nŽelja organizatora je da se pruži prilika za upoznavanje, razgovor, ali i za zabavu na ovom vrlo često opasnom putovanju za izbeglice.\nNa programu su projekcije dokumentarnih filmova, diskusije, izvođenje plesova iz Srbije i Avganistana i muzički nastupi.\nRoutes Festival organizuje Refugee Aid Serbia, u sklopu Odyssey Projekta.\nOsim u Beogradu, Routes Festival će se održati i u sledećim evropskim gradovima: Polikastro (održan 12. avgusta), Beč (26. avgust), Berlin (3. septembar), Pariz (9. septembar) i Brisel (16. septembar). (danubeogradu.rs)\nTagovidorćol platz festivali izbeglice izlasci routes festival\nPrethodni Bioskopi Cineplexx: Men’s Night – Vozač\nSledeći Sedam dana u Beogradu (17-23. avgust 2017)


Niška televizija » Odbijen predlog o Regionalnom servisu centralne Srbije (VIDEO)\nObjavljeno 20.05.2015. 13:14\nNa jučerašnjoj 8. sednici skupštine Srbije narodni poslanik stranke Zajedno za Srbiju Blagoje Bradić iz Niša, predložio je promenu Medijskih zakona. Njegov zahtev da i centralna Srbija dobije svoj regionalni servis parlament je međutim, odbio ogromnom većinom sa samo 14 glasova za.\nPoslanik Blagoje Bradić obrazložio je svoj predlog zakona željom da izjednači sve građane Srbije, u pravima i obavezama. Naime kako će se iz budžeta koji svi punimo, po novom zakonu finansitrati samo javni servisi rts i rtv Vovojvodina, Bradić je predlozio da i u centralnoj Srbiji bude predviđen jedan regionalni servis.\nPredlog poslanika Zajedno za Srbiju Blagoja Bradića je odbijen sa samo 14 glasova za, od 170 poslanika koliko ih je bilo u skupštinskoj sali.\nMedijski zakoni koji su na snazi predviđaju, kao što je poznato, prodaju odnosno gašenje neprodatih medija do 1. jula. Iako se rok više nego primakao, još ni jedna aukcija nije zakazana, a kada će biti, ne zna se, kao što se ne zna ni šta će biti sa socijalnim programom za zaposlene. Ipak, ponešto se i zna, a to je da je u prethodnoj prvatizaciji od 56 elektronskih medija ugaseno njih 55.


Izvor: DobreVesti.rs, 24.Jun.2021, 08:08\nKomanija EKO (ECO Serbia) predstavila je novinarima premijum gorivo nove generacije, pod nazivom EKO Racing 100 RON koje će se prodavati u njihovoj maloprodajnoj mreži na 55 benzinskih stanica širom Srbije.\nTim povodom, generalni direktor kompanije EKO Srbija Lukas Panagiotis (Loukas Panagiotis), izjavio je novinarima da je „EKO Srbija uvek vredno radila na postavljanju visokih standarda u\nposlovanju i pružanju usluga potrošačima. Tokom pandemije virusom kovid-19, bezbednost naših\nzaposlenih i kupaca bila nam je i ostala glavni prioritet. Prateći najnovije tehnološke trendove, istovremeno smo radili na poboljšanju kvaliteta naših proizvoda i usluga. Inovacije su sastavni deo našeg poslovanja,...\n24.Jun.2021: Dobre vesti


Ujedinjene nacije uspostavile novi fond za promociju demokratije\nPredsednik Buš je prvi, 2004, izneo ideju o Fondu za demokratiju. Generalni sekretar Kofi Anan je prošle godine preuzeo taj zadatak i svetski lideri su podržali ceo kncept na jubilarnom samitu Svetske organizacije.\nFond je počeo rad , zatvorenim sastankom Savetodavnog odbora od 17 članova, koji treba da pripremi uputstva za rad i preporuči načine finansiranja. Fond za demokratiju deluje drugačije od programa pomoći za razvoj tako što neće nametati nekoj zemlji program, nego će prihvatati predloge te zemlje. Fond počinje rad sa početnim budžetom od 32 miliona dolara, koji su gotovo u celini obezbedile tri zemlje - Sjedinjene Države, Indija i Australija, dok je Vlada Katara obećala još 8 miliona dolara. Američki ambasador u Ujedinjenim nacijama, Džon Bolton, posle jučerašnjeg sastanka, izjavio je da je fond retka prilika da se iznova započnu programi koji donose opipljive rezultate u unapređivanju demokratije.\n«U Ujedinjenim nacijama imamo mnogo sastanaka, pišemo mnogo dokumenata, radimo brojna istraživanja u Ujedinjenim nacijama. Voleli bismo da vidimo praktične, opipljive, konkretne rezultate, koji su više od sastanaka i papira i analiza. Prema tome, to je ono što ćemo i da sugerišemo u toku dalje razrade ovog projekta. To je nešto što mislimo da bi moglo da ima uticaj u realnom svetu i za Sjedinjene Države uspeh ovog fonda ima visok prioritet.»\nAmbasador Nemačke u Ujedinjenim nacijama, Ginter Plojger, kaže da se njegova vlada nada da će ovaj fond doneti opipljive rezultate brže od klasičnih programa pomoći.\n«Očekujemo da fond brzo dejstvuje i izađe sa konkretnim projektima koji će omogućiti promene na terenu. Voleli bismo da vidimo konkretne projekte koji mogu brzo da se primene.»\nAmbasador Benina Simon Idohu, takođe član ovog odbora, kaže da je ohrabrujuće to što bi Fond za demokratiju mogao da pomogne i u decentralizaciji moći, što je nazvao «velikim nacionalnim projektom» njegove zapadnoafričke zemlje, s ponosom ukazavši na beninske predsedničke izbore održane u nedelju.


Dodik i Stevandić: Zajedno protiv politike SzP u Sarajevu | Zvornik Danas\non: 28. новембра 2017 In: naslovna, Politika, VIJESTI\nBANJALUKA – Cilj saradnje Saveza nezavisnih socijaldemokrata (SNSD) i Ujedinjene Srpske (US) je dovođenje do sloma politike Saveza za promjene (SzP) u Sarajevu, izjavili su danas u Banjaluci Milorad Dodik i Nenad Stevandić, predsjednici ovih stranaka.\nOni su istakli da saradnja dvije stranke nije uperena ni protiv koga u Republici Srpskoj već samo da ima za cilj jačanje njenih institucija, pišu Nezavisne novine.\nDodik je rekao da je zahvalan Ujedinjenoj Srpskoj što su pokazivali konstruktivan odnos prema institucijama RS, posebno prema Vladi i Skupštini.\nStevandić je rekao da US neće učestvovati ni u stvaranju ni u razvaljivanju bilo kakvih koalicija, već da im je jedini cilj jačanje RS.\nDodik je naglasio da je u pripremi politička platforma koja treba da sadrži niz delikatnih elemenata, te da će se ona pojaviti pred izbore.\n„Želimo da sa Ujedinjenom Srpskom izgradimo platformu okupljanja na jačanju institucionalne i ukupne snage RS i mislim da smo se oko toga i usaglasili, kao i da radimo na svim pitanjima koja su bitna za RS obzirom da njihov rad u zajedničkim institucijama nije bio u interesu RS i da je često bio otežavajući pa čak i protiv RS“, rekao je Dodik, i dodao da je cilj da se pred narodom razotkrije takva politka.\nStevandić je rekao da Dodik kao predsjednik SNSD-a zastupa koncept jačanja i očuvanja institucija RS da se jednim jezikom govori i u Banjaluci i u Sarajevu.\n„Mi u tom smislu participiramo jer smatramo da odnos mora biti još čvršći i jači i da dovedemo do potpunog sloma politke Saveza za promjene a to će dovesti do stabilizacije i BiH jer se u Sarajevu više neće nadati da će doći do nekih lojalnih Srba da bi ostvarili neke probošnjačke projekte“, rekao je Stevandić.\nOn tvrdi da US nema ništa ni sa kakvim odnosima unutar koalicije SNSD, DNS i SP i da poštuju sve što ta koalicija potpisuje i radi.\n„Mi nemamo namjeru da bilo koga mijenjamo ili istiskujemo. Mi smatramo da je naš napredak rezultat našeg rada a ne bilo kakvog odnosa sa bilo kim“, rekao je Stevandić.\nUpitan da prokomentariše izjave Marka Pavića, predsjednika DNS-a, da će glasati za smjenu Stevandića ako dođe na dnevni red, Dodik je rekao da Stevandić neće biti smijenjen, te da je on u stalnom kontaktu sa Pavićem.\nPotvrdio je da se u Banjaluci nedavno sastao sa Nermimom Nikšićem, predsjednikom Socijaldemokratske partije BiH, te da su popili kafu, ali da nije bilo govora ni o kakvoj koaliciji.\nDodik je uvjeren u veliku pobjedu na izborima 2018. godine, a da je do FBiH ko će biti partner sa druge strane.


Govedarica: Konačno razriješiti Stevandića | Banjaluka.net\nGovedarica: Konačno razriješiti Stevandića\nŠef Kluba poslanika SDS-a u Narodnoj skupštini Republike Srpske Vukota Govedarica izjavio je danas u Banjaluci da bi na predstojećoj posebnoj skupštinskoj sjednici trebalo da bude riješen problem opoziva potpredsjednika ove zakonodavne institucije Nenada Stevandića.\n– Predstavnici opozicije su prisustvovali današnjoj sjednici Kolegijuma Narodne skupštine Republike Srpske jer su tretirana pitanja kojima bi trebalo da bude riješen problem opoziva Stevandića- rekao je Govedarica novinarima, nakon sjednice Kolegijuma.\nGovoreći o prijedlozima budžeta i ekonomske politike Republike Srpske za narednu godinu, Govedarica tvrdi da je “haotično stanje u privredi Srpske i da Vlada sve probleme rješava kreditnim zaduženjima jer će otplata duga biti u narednoj godini 670 miliona KM”.\nOn smatra da je neprihvatljivo da novi zakon o radu u skupštinsku proceduru bude upućen po hitnoj proceduri.\nŠef Kluba poslanika PDP- u Narodnoj skupštini Republike Srpske Miroslav Brčkalo naglasio je da bi na predstojećoj sjednici trebalo da bude kompletirano skupštinsko rukovodstvo.\n– Ne zanima nas Stevandićeva pozicija, nego želimo da bude ispoštovan skupštinski Poslovnik o radu- rekao je Brčkalo.\nPoslanik stranke Napredna Srpska Adam Šukalo smatra da je nedopustivo donošenje novog zakona o radu bez usaglašavanja stavova svih socijalnih partnera.\nOn je naveo da novi zakon mora biti modernizovan, ali ne na način kako je predviđeno u radnoj verziji.\nKolegijum Narodne skupštine Republike Srpske zakazao je za ponedjeljak, 21. decembra posebnu skupštinsku sjednicu na kojoj bi trebalo da budu razmatrani Prijedlog ekonomske politike i Prijedlog budžeta za narednu godinu u iznosu od 3.127.000.000 KM.\nZakazana je i posebna sjednica Narodne skupštine na kojoj bi trebalo da bude kompletirano rukovodstvo ove najviše zakonodavne institucije.


Vesti: Hapšenje Medenice vrh ledenog brega ili poruka da u Crnoj Gori nema nedodirljivih - 19.04.2022, Sputnik Srbija\nVesti: Hapšenje Medenice vrh ledenog brega ili poruka da u Crnoj Gori nema nedodirljivih\nPratite uživo Vesti Radija Sputnjik. 19.04.2022, Sputnik Srbija\nU Ukrajini počinje sledeća faza specijalne vojne operacije Rusije, izjavio ministar spoljnih poslova Sergej Lavrov i naglasio da Moskva ne razmatra upotrebu nuklearnog oružja u Ukrajini.\nEkstremistima u marijupoljskoj fabrici „Azovstalj“ istekao rok za predaju. Rusija poručila — ako se u toj fabrici i dalje nalaze civili, onda su svi pripadnici kijevskog rukovodstva — ratni zločinci.\nSve dok bude trajala ruska specijalna operacija, trajaće i nastojanja Zapada da sve usmeravaju protiv Srbije, Republike Srpske i srpskog prostora u celini, poručeno na tribini „Rat u Ukrajini — šta znači srpska neutralnost“.\nCrnogorske vlasti uhapsile bivšu predsednicu Vrhovnog suda Vesnu Medenicu. Dok jedni političari to hapšenje vide kao vrh ledenog brega, drugi to tumače kao poruku da u Crnoj Gori više zaista nema nedodirljivih.\nDolazak nekog automobilskog giganta u Srbiju značilo bi sigurno podizanje društvenog standarda, kaže profesor Ekonomskog fakulteta Slobodan Aćimović.\nAmeričko obećanje da se neće mešati u unutrašnje stvari drugih zemalja trajalo samo do — Pakistana. Nova vlast poručila da je prioritet te zemlje obnavljanje veza sa Sjedinjenim Državama.


Srpska lista će izaći iz kosovske vlade, Srbi sami prave ZSO - Sputnjik Srbija\n07:18 20 Februar 2020\n12:56 27.03.2018 (osveženo 13:22 27.03.2018) Preuzmite kraći link\nSrpska lista izlazi iz kosovske vlade, a 10 većinski srpskih opština na Kosovu i Metohiji formiraće 20. aprila Zajednicu srpskih opština, najavio je danas predsednik Srpske liste Goran Rakić.\nOn je to rekao novinarima posle konsultacija sa predsednikom Srbije Aleksandrom Vučićem, kojeg su, kaže, obavestili o svemu što se juče dešavalo u Mitrovici i o odlukama koje su doneli.\n"Srpska lista izaći će iz vlade privremenih institucija i ona neće imati podršku Srpske liste", rekao je Rakić.\nPrema njegovim rečima, sutra će se u Kosovskoj Mitrovici održati sednica svih 10 opština sa većinski srpskim stanovništvom.\nUskoro je, kaže, punih pet godina kako je potpisan Briselski sporazum, a Priština nije ispunila obavezu da formira ZSO, pa će to učiniti srpske opštine na KiM.\nPredsednik Vučić se, kaže, saglasio sa njihovim stavovima i ponovio im da Srbija neće dozvoliti neki novi "bljhesak" ili "oluju".\nRakić je objasnio da se više neće praviti razlika između Srba sa severa i saa juga pokrajine.\nPozvao je Srbe da ne učestvuju u bilo kakvoj kosovskoj vojsci.\nNemojte u vojsku Kosova,da ne udara brat na brata\n"Nemojte da mi budemo jedan drugome vuk, nemojte da vi budete vukovi našoj deci, srpskoj deci", rekao je Rakić na pres konferenciji u Beogradu, posle konsultacija sa predsednikom Srbije Aleksandrom Vučićem.\nOn je poručio Srbima sa KiM da će naći način da se reše problemi i popravi njihovo materijalno stanje, za koje zna da nije na zavidnom niovu.\n"Molim vas, nemojte ići u tu vojsku, jer ćemo sutra doći u situaciju da udari brat na brata, a to nam u ovom trenutku najmanje treba", poručio je Rakić.\nlista, Kosovo, Srbija


Početak treće faze projekta i obuka za članove radne grupe u Novom Pazaru\nU Novom Pazaru su uspešno završene prve dve faze projekta u okviru kojih su popisani svi administrativni postupci (inventar) i obavljene konsultacije sa poslovnim sektorom radi prikupljanja preporuka za unapređenje administrativnih postupaka. Sledi analiza administrativnih postupaka i priprema preporuka za njihovo pojednostavljivanje, čime će se, uz stručnu pomoć OPTIMUS-a, baviti projektna radna grupa. Na osnovu zadatih kriterijuma, biće izvršena detaljna analiza svakog administrativnog postupka po pitanju legalnosti, neophodnosti i povoljnosti za poslovanje.\nRadna grupa će odlučivati o preporukama za pojednostavljenje i unapređenje administrativnih postupaka i predlagati nadležnim organima donošenje/promenu gradskih pravnih akata odnosno pripremati predlog za izmenu republičkih propisa.\nSa ciljem da članovi radne grupe budu osposobljeni da aktivno učestvuju u procesu analize i formiranju preporuka, 16. aprila je održana obuka na temu "Analiza administrativnih postupaka i priprema preporuka". Obuci su, pored članova radne grupe, prisustvovali i službenici gradske uprave koji su angažovani na projektu, a u cilju obezbeđivanja kvalitetnije pripreme preporuka.\nUčesnici obuke su dali konstuktivne predloge koji se odnose na skraćenje roka za rešavanje predmeta i pribavljanje dokumentacije po službenoj dužnosti. Sead Malović, šef odseka za GIS, je predložio da se Protokol o saradnji između gradske uprave i javnih preduzeća i institucija koji je pripremljen za potrebe Jedinstvenog šaltera za izdavanje građevinskih dozvola, iskoristi kao osnov za razmenu dokumentacije po službenoj dužnosti.\nNa sledećim sastancima radne grupe, razmatraće se konkretne preporuke, koje će se zatim uputiti nadležnim organima na usvajanje.


Angelina Archives - Dr Marko Jovašević\nAnđelina Džoli podvrgla se operaciji odstranjivanja obe dojke, iako je bila zdrava, pošto je otkrila da nosi opaki BRCA1 gen koji se smatra jednim od direktnih uzročnika karcinoma dojke. Glumica je saznala da su joj šanse da oboli 87%. www.98fm.com Žene u Srbiji ne mogu da se testiraju na ovaj gen poslednjih šest meseci jer je jedini aparat ove vrste u Srbiji u kvaru. U Srbiji ovu opaku bolest godišnje dobije 4.000 žena, a od nje umre čak 1.600 žena. Prema podacima Ministarstva zdravlja, od 186 zemalja sveta, Srbija je po smrtnosti od ovog karcinoma na 11. mestu, a po učestalosti na [...]


Borovac i Janković razgovarali o saradnji Sarajeva i Ljubljane - Klix.ba\nGradonačelnica Sarajeva Semiha Borovac primila je danas delegaciju Grada Ljubljane koju je predvodio gradonačelnik Zoran Janković.\n- Sljedeće godine, kada Slovenija bude predsjedavajuća Evropskom unijom, organizirat ćemo susret gradonačelnika glavnih gradova EU, a pozvat ćemo Sarajevo i Podgoricu kao gradove koji čekuju ulazak u EU, kazao je ljubljanski gradonačelnik.\nGlavne teme tog skupa bit će kultura dijaloga, poštovanje i tolerancija te organizacija glavnog grada.\n- Ljubljana je grad koji može da posluži za uzor Sarajevu. Vidimo da idu ka boljim odnosima sa državom i to će biti dobar oslonac Sarajevu u daljim aktivnostima na promoviranju glavnog grada. Na putu ka evropskim integracijama, u procesu koji BiH i njen glavni grad imaju, očekujemo pomoć države Slovenije i grada Ljubljane, kazala je gradonačelnica Sarajeva Semiha Borovac.\nOna je izrazila spremnost da Sarajevo i Ljubljana unaprijede saradnju u skladu sa Protokolom o saradnji dvaju gradova iz 2002. godine. Dogovoreno je da se konkretizira i intenzivira saradnja iz tog protokola.